Program zapošljavanja pripravnika\nNalazite se ovdje:Početna»Istraživačke priče»Program zapošljavanja pripravnika\nIstraživačke priče, Istraživačke priče, Izbori, Izbori 2014, Zapošljavanje 10/02/2014\nProgram stručnog osposobljavanja visokoškolaca, kao jedan od programa zapošljavanja pripravnika, osmišljen je direktno u kabinetu bivšeg premijera Igora Lukšića, u vrijeme kada je bilo izvjesno raspisivanje vanrednih parlamentarnih izbora, pokazuju podaci Istraživačkog centra MANS-a.\nRiječ je o programu koji sprovode Zavod za zapošljavanje Crne Gore (ZZZCG) i Uprava za kadrove i njime se svršenim visokoškolcima omogućava devetomjesečno stručno osposobljavanje u državnoj upravi ili privatnim preduzećima, za platu od oko 250 eura na koju se ne plaćaju doprinosi državi.\n„Projekat je pokrenut i koordiniran od strane Kabineta predsjednika Vlade, a nakon formiranja nove Vlade, koordinaciju je preuzeo Kabinet potpredsjednika Vlade za ekonomsku politiku i finansijski sistem. Stoga vas upućujemo da se obratite ovom Kabinetu“, navodi se u odgovoru ZZZCG koji je dostavljen MANS-u prije desetak dana, a u vezi traženja informacija o programu zapošljavanja visokoškolaca.\nOvaj dokaz je najnovija potvrda sumnji da je program „projektovan“ zbog izbornih potreba vladajuće koalicije, koja se već u maju 2012. godine pripremala za vanredne izbore. Shodno ovom planu, Vlada je u junu ekspresno utvrdila predlog zakona o zapošljavanju visokoškolaca, koji je Skupština Crne Gore usvojila svega desetak dana prije raspisivanja izbora.\nJavni poziv za prijem visokoškolaca objavljen u jeku izborne kampanje na jesen 2012. godine, a upravo si Vladini ministri, uključujući i direktorice ZZZCG i Uprave za kadrove Vukicu Jelić i Svetlanu Vuković, ovaj program koristili kao jedan od glavnih aduta vladajuće partije za izborna obećanja.\nPrema analizi Istraživačkog centra MANS-a, ZZZCG je tokom 2012. godine paralelno sproveo još nekoliko programa zapošljavanja pripravnika, od kojih su najpoznatiji „Radna praksa visokoškolaca“ i „Posao za vas“, zahvaljujući čemu je uposleno 1.510 pripravnika, iako nije bilo novca za isplate.\nOvakva šema zapošljavanja je potvrda izjava poslanika Demokratske partije socijalista Zorana Jelića, inače supruga direktorke ZZZCG, koji je na snimcima sa sjednica DPS-a otkrio se kroz projekat „Radna praksa visokoškolaca“ prije svega zapošljavaju simpatizeri vladajuće partije. „Imamo svakodnevne kontakte sa predsjednicima odbora DPS-a u svim opštinama, jer želimo prije svega da zaposlimo svoje ljude“, rekao je tada Jelić.\nRaniji podaci MANS-a pokazali su da su kroz ovaj program pripravnici zapošljavani u brojnim privatnim kompanijama, koje su bliske vladajućoj partiji, poput građevinskih firmi „Bemaks“ i „Čelebić“. Takođe, iako je program zvanično bio najavljen kao podrška malom i srednjem biznisu, na listi poslodavaca su se našli i mediji, poput Radio televizije Crne Gore ili podgoričkog radija Antena M.\nU međuvremenu, MANS je utvrdio da ZZZCG kasni sa isplatama pripravničkih plata, te da mnogi visokoškolci još čekaju na svoj novac. Naime, prema finansijskim izvještajima ZZZCG, zaključno sa julom 2013. godine, obaveze Zavoda po osnovu transfera institucijama, pojedincima, nevladinom i javnom sektoru iznose nevjerovatnih 900 hiljada eura, dok su na kraju 2012. godine iznosile 1,1 miliona eura.\nSve ovo jasno pokazuje da postoji ogromna potreba da usvajanjem unaprijeđenih izbornih zakona, naročito onih koji se odnose na finansije kako bi se političkim partijama značajno suzio prostor za zloupotrebe državnih fondova u političke svrhe.\nOštetili na hiljade pripravnika\nProjekat stručnog osposobljavanja visokoškolaca je osmišljen kako bi privukao što više korisnika, iako je potpuno neustavan i duboko nepravedan, jer njegovim polaznicima suštinski ne obezbjeđuje prava koja pripadaju stvarnim pripravnicima.\nKorisnicima ovog programa se ne plaća doprinos na zaradu i ne uračunava radni staž, dok zdravstveno osiguranje ostvaruju kao nezaposlena lica, što je potpuni pravni nonsens i što Zakon o stručnom osposobljavanju visokoškolaca čini neustavnim, ali uprkos tome i veoma pogodnim za privlačenje političke podrške kod mlađe populacije.\nSa druge strane, nesporno je da od ovog projekta najveću korist imaju samo poslodavci, koji svake godine mogu dobiti besplatnu radnu snagu, jer je čista ekonomska logika da niko neće zadržati pripravnika, ukoliko u narednoj godini može opet dobiti zaposlenog kojeg će finansirati država.\nInače, vrijednost ovog programa je bila na nivou od 10 miliona eura, što je projektovano tek u budžetu za 2013. godinu, dok je za ovu godinu obezbijeđeno novih sedam miliona eura.\nSada se sjetili i srednjoškolaca\nPodgorica zapošljava u javnim preduzećimaJavnim pozivom, koji je ZZZCG potpuno nezakonito objavio u novembru prošle godine, Vlada se naprasno dosjetila da program stručnog osposobljavanja ove godine sprovede i za srednjoškolce, pa je predvidjela zapošljavanja na period od šest mjeseci, pri čemu se ne zna koliko će novca biti odvojeno za ove namjene.\nPored toga, iako je čak i Ministarstvo finansija utvrdilo da je ZZZCG prekršio Zakon o finansiranju političkih partija, jer je ovaj poziv raspisan u vrijeme predizborne kampanje za izbore u Mojkovcu, Cetinju i Petnjici, to ZZZCG nije spriječilo da već izabere listu poslodavaca kod kojih će uputiti srednjoškolce.\nNaime, podaci Istraživačkog centra MANS-a pokazuju da je u Podgorici već izabran 31 poslodavac, od kojih su bezmalo polovina javna preduzeća i to: „Zelenilo“, „Turistička organizacija Podgorice“, „Komunalne usluge“, „Tržnice i pijace“, „Parking servis“, „Agencija za izgradnju i razvoj“, „Agencija za stanovanje“, „Sportski objekti“, „Komunalna policija“, „Vodovod i kanalizacija“, „Deponija“, „Čistoća“, „Pogrebne usluge“ i „Putevi“.\nPored toga, u većini opština u kojima će na proljeće biti održani izbori izabrani su poslodavci, pa je tako u Beranama i Bijelom Polju izabrano po 18 poslodavaca, Herceg Novom devet, Danilovgradu osam, Rožajama, Plavu i Pljevljima po sedam, ili Baru šest poslodavaca.\nU svim ovim opštinama kao poslodavci se u velikoj mjeri pojavljuju javna preduzeća, a vrlo je zanimljivo da je u čak deset opština izabrana kompanija „Rokšped“ doo, Tobaco press, koja je ostala zapamćena po aferi partijskog zapošljavanja u Glavnom gradu uoči vanrednih parlamentarnih izbora 2012. godine.\nDemokratska partija socijalista DPS Igor Lukšić Svetlana Vuković Uprava za kadrove Vlada Crne Gore Vukica Jelić Zavod za zapošljavanje Crne Gore ZZZCG\nPredhodni članakDPS brutalno kupuje glasove pred svake izbore koristeći državne resurse\nSlijedeći članak Iskorišćen politički uticaj pri zapošljavanju


Objavljeno: 18.03.2013, 09:18:14\nNafta pojeftinila zbog mogućeg neuspeha kiparskog paketa pomoći\nSirova nafta je jutros pojeftinila zbog zabrinutosti investitora oko mogućeg neuspeha plana plaćanja paketa pomoći za oslabljeni Kipar pomoću uvođenja poreza na depozite u kiparskim bankama.\nObjavljeno: 18.03.2013, 08:31:37\nKipar odložio glasanje o porezima na bankarske depozite\nGlasanje kiparskog parlamenta o uvođenju poreza na bankarske depozite je odloženo za sutra, izjavio je portparol parlamenta Janakis Omiru.\nObjavljeno: 17.03.2013, 20:59:10\nPredsednik Kipra: Porezi su najmanje bolno rešenje za Kipar\nKiparski predsednik Nikos Anastasiades izjavio je danas da kontroverzni porezi na depozite u bankama, koji su predviđeni paketom pomoći evrozone toj zemlji, predstavljaju "najmanje bolnu" opciju za Kipar.\nObjavljeno: 17.03.2013, 10:36:21\nKiparski parlament odložio glasanje o porezima na depozite u bankama\nKiparski parlament odložio je za sutra glasanje o kontroverznim porezima na depozite u bankama.\nObjavljeno: 16.03.2013, 15:43:02\nKiprani pohrlili na bankomate kako bi izbegli poreski namet\nUznemirene štediše na Kipru pojurile su danas na bankomate da bi podigli novac sa računa, posle vesti o uvođenju poreza na sve bankovne račune u zemlji.\nObjavljeno: 16.03.2013, 14:51:04\nKina pozvala Folksvagen da povuče vozila\nKineska agencija za zaštitu potrošača pozvala je danas nemačkog proizvođača automobila Folksvagena da povuče vozila koja imaju problem sa menjačem.\nObjavljeno: 16.03.2013, 13:18:03\nNeuverljivost zagovornika štednje na samitu EU\nSlovenački dnevnik Delo osvrnuo se danas na poslednji samit Evropske unije, ukazujući na neuverljivost zagovornika mera štednje...\nObjavljeno: 16.03.2013, 12:33:12\nAmerički predsednik Barak Obama je danas pozvao na razvijanje novih tehnologija, čime bi se smanjila zavisnost od fosilnih goriva i nafte.


Air France ponovo leti za Beograd | Putuj Sigurno turistički magazin, avio karte, putovanja\nProšlo je šest godina od kako Air France avioni nisu sleteli i uzleteli sa aerodroma glavnog grada Srbije. Ovog leta, počev od letnjeg reda letenja 2019. godine, ova avio-kompanija uvodi jedan let dnevno koji će leteti za Beograd.\nNaime, počev od 31. marta 2019. godine, Beograđani će imati prilike da putuju avionima Air France-a. Jednom dnevno, na saobraćajnoj liniji Pariz-Beograd-Pariz, avioni tipa Airbus A319 i A320 prevoziće putnike.\nLetenje prema već utvrđenom redu\nUkoliko planirate put u prestonicu Francuske ili prosto morate presedati na jednom od najvećih aerodroma sveta, Air France vam to omogućava. Po već utvrđenom redu letenja iz Beograda ka Parizu i obratno, dobijate priliku da svoje putovanje isplanirate mnogo ranije.\nSa Aerodroma Šarl de Gol u Parizu poleće se letom AF 1660 u 12:20. Predviđeno vreme sletanja na beogradski aerodrom je 14:35.\nSa Aerodroma Nikola Tesla u Beogradu poleće se letom AF 1661 u 15:25. Očekivano vreme sletenja na Aerodrom Šarl de Gol je 17:55.\nIldiko Kiš, menadžerka prodaje za Mađarsku i Balkan je navela da je veoma srećna i zadovoljna što se Air France nakon nekoliko godina pauze ponovo vraća u Beograd. Dodala je da će novim letom, putnicima iz Beograda biti na raspolaganju veći broj mogućnosti jer avio-kompanija Air France ima razvijenu mrežu letova iz Pariza. Takođe je navela da se uvođenjem tri leta dnevno u kod-šer partnerstvu sa Air Serbia-om ostvaruju odlične konekcije sa Aerodroma Šarl de Gol u Parizu ka više od 160 destinacija sveta.\n21 let na nedeljnom nivou\nOd marta 2019. godine, Beograd i Pariz biće povezani 21 letom na nedeljnom nivou. Na ovaj način se putnicima iz Srbije ostvaruje prilika da lakše i brže pristupe preko 1000 destinacija u mreži letova avio-kompanije Air France i njenih partnera.\nNaime, Air France putnici će dobiti šansu da biraju između sedam nedeljnih letova avionima Air France-a i četranest kod-šerovanih letova sa Air Serbia-om.


Time je postala bogatija za čak 600.000 evra, koliko ta država vrednuje najsjajnije odličje na Igrama.\nFilipini su prvi put kao samostalna država učestvovali u Parizu 1924. godine, a do sada su osvojili tri srebrne i sedam bronzanih medalja. Nagrada za istorijsko zlato od 600.000 evra za Dijaz nije sve, jer predsednik Filipinskog olimpijskog komiteta Abraham Tolentino joj je obećao i kuću u blizini grada Tagajtaj Sitija. Ovo je svakako najvrednija nagrada koju neki sportista može osvojiti za zlato u Tokiju ove godine.\nTakmičari iz Singapura imaju takođe veliki novčani stimulans za medalje u prestonici Japana, jer za najsjajnije odličje im sleduje 642.000 evra, srebro je 313.000, a bronza 160.000. Takmičari iz Malezije biće nagrađeni u zlatu, čija protivrednost se procenjuje na 600.000 evra za olimpijskog pobednika, duplo manje za vicešampiona, a četiri puta za treće mesto.\nAzerbejdžan će zlatne olimpijce nagraditi sa 432.500, srebrne sa 216.000, a bronzane sa 110.000. Ogromne premije za zlato daju i Kazahstan (212.000), Kirgistan (169.000), Letonija i Italija (po 161.000), Rusija (152.000)...\nOlimpijske igre Sport dizanje tegova Hidilin dijaz


RTCG - Radio Televizija Crne Gore - Nacionalni javni servis :: Arsenal :: Jači za 300 vojnika, oficira i podoficira\nNOVE UNIFORME I OZNAKE 20. 12. 2019. 11:05 >> 13:01 5\nNOVE UNIFORME I OZNAKE\nJači za 300 vojnika, oficira i podoficira\nDržava se potrudila da crnogorskoj vojsci vrati mjesto koje joj pripada, poručio je ministar odbrane Predrag Bošković, u Vladinom domu na Cetinju gdje su predstavljene nove uniforme i insignije Vojske Crne Gore.\nNa konferenciji su predstavljene nove oznake, radne i svečane uniforme VCG, za koje je ministar odbrane napomenuo da su rađene u saradnji s Turskom, te da povezuju tradiciju crnogorskog vojnika s modernim.\n"Za nama je uspješna godina za Ministarstvo odbrane i Vojsku Crne Gore, u kojoj smo se zaista potrudili da Vojsci vratimo mjesto koje joj pripada, da bude institucija od najvećeg povjerenja i da se svi bezbjednije osjećamo u Crnoj Gori", ocijenio je ministar odbrane Predrag Bošković.\nNaglasio da je i da je u godini za nama zaokružena integracija Crne Gore u NATO, kao i da je u posljednje tri godine primljeno preko 300 vojnika po ugovoru, oficira i podoficira.\n“Zahvalan sam predsjednicima države i Vlade, jer su podržali stav da bez modernizacije ne možemo govoriti o vojsci kao garantu mira i sigurnosti”, kazao je Bošković.\nOn je podsjetio da se nabavkom tri helikoptera Bell 412 građani osjećaju sigurnije, jer znaju da u svakom trenutku mogu računati na pomoć Vojske Crne Gore.\nMinistar odbrane je istakao da će pješadijske čete biti opremljene s 67 novih lako oklopnih vozila, kao i da je nedavno potpisan ugovor o njihovoj nadogradnji s Izraelom, što je nabavka ukupno vrijedna oko 65 miliona eura.\n“Za potrebe VCG, obuku pilota i druge namjene nabavljamo četiri helikoptera Bell 505 iduće godine, a na tome nećemo stati, već je namjera da našoj vojsci omogućimo najbolje uslove za rad”, rekao je Bošković.\nPrvi čovjek Ministarstva odbrane je saopštio da je u inžinjeriju uloženo oko 2, 5 miliona eura, kao i da ta jedinica nesebično pomaže građanima, kako bi putevi i infrastruktura bili bolji, naglasivši I da su za potrebe logistike VCG nabavljena vozila “Toyota Hilux”.\nMornarica će biti modernizovana\n“Mornarica je naš najveći izazov, biće i u narednom periodu, modernizovana je jedna raketna topovnjača i sada je pretvorena u patrolni brod”, istakao je Bošković.\nOn je podsjetio da je nabavljen i radar, koji će Crnu Goru koštati oko četiri miliona eura, ali je, u suštini, to donacija vrijedna 20 miliona eura.\n“Imamo zaista odlične odnose sa svim partnerskim zemljama, a neki od njih su donacijama podigli kapacitete naših oružanih snaga“, poručio je ministar odbrane, rekavši da je s Turskom potpisana donacija od 16 miliona, tako da će logistički i transportni kapaciteti biti na većem nivou.\n„Od Sjedinjenih Američkih Država, kao našeg ključnog partnera, u zadnje tri godine imamo donacije vrijedne oko 25 miliona eura“, rekao je Ministar odbrane.\nBošković je naglasio da smo jedina zemlja u regionu koja je riješila problem viškova naoružanja.\nOn je saopštio da je na Sinjajevini formiran vježbovni poligon, koji će omogućiti vojnicima da provjere i unaprijede sposobnosti.\n„Pokazali smo da Vojska Crne Gore ne želi da uništava i gradi na Sinjajevini, već da pomogne stanovništvo tog kraja, njegovu turističku i ekonomsku valorizaciju“, istakao je ministar odbrane.\nKako je naglasio, u saradnji sa Slovenijom, forimiran je Regionalni centar za planinsko ratovanje u Kolašinu.\nBošković je poručio da su u planu značajne investicije u infrastrukturu.\n„Prije svega smo fokusirani na kasarnu Masline, kao centru budućih bezbjednosnih, ne samo vojnih, kapaciteta. Zatim, kasarnu u Andrijevici, kako bi civilno stanovništvo moglo da računa na pomoć VCG, odnosno Ministarstva odbrane, kada su vanredne aktivnosti u pitanju“, objasnio je ministar odbrane.\nOn je saopštio da se brine i o standardu zaposlenih u vojsci, te da će stambena zgrada u Danilovgradu biti završena naredne godine, a stanovi podijeljeni pripadnicima VCG.\nBošković je najavio i gradnju sličnih ili istih objekata u Podgorici i Nikšiću, od naredne godine.\nNa konferenciji je načelnik štaba Generalštaba VCG pukovnik Aleksandar Pantović predstavio javnosti izgled novih oznaka jedinica Vojske Crne Gore i radnih i svečanih uniformi.


Prosvetari mogu očekivati povišicu oko 10 odsto – Ozon Media\nProsvetari mogu očekivati povišicu oko 10 odsto\nMinistar prosvete Mladen Šarčević izjavio je da prosvetni radnici mogu očekivati povećanje plata od oko 10 odsto što će biti četvrto od njegovog dolaska na tu funkciju u avgustu 2016. godine, i značajno će promeniti status zaposlenih u prosveti.\n„Podstićemo škole da se formiraju timovi za kvalitet da se u novom zakonu sagleda ko to sve čini i kako se radi kako bi za 2019. godinu mogli da to isprojektujemo“, rekao je on.\n„Ako imate matičnu ustanovu u gradu ii krenete da radite mimo akreditacije i protokola i kažete posle ću to, ne može, to je nekakav divlji rad koji se neće tolerisati“, rekao je on i dodao da će početna kazna za frime biti dva miliona, a za rukovodioca 200.000 dinara.\n„Viskoškolske strukovne škole biće pod lupom jer tu imamo dosta haotično ponašanje iako ogromna većina radi korektno i pouzdano“, rekao je ministar i ponovio da je cilj da naciju obrazujemo što više i kvalitetnije i da to što manje košta građane, jer sada imamo suprotne primere.\nEkipa „Kraljevina Srbija“ pobednik kotlićijade u Laćarku\n25.05.2020. Ozon Komentari su isključeni na Mađarska otvorila granicu za državljane Srbije\nOd 2019. godine 80.000 turističkih vaučera\n05.12.2018. Ozon Komentari su isključeni na Od 2019. godine 80.000 turističkih vaučera\nZaplenjena roba vredna pola miliona dinara\n14.02.2018. Ozon Komentari su isključeni na Zaplenjena roba vredna pola miliona dinara


KBC "Zemun" - Služba operacionog bloka sa sterilizacijom i intenzivnom terapijom\nNačelnik: Doc. dr Dejan Stevanović\nGlavna sestra: VMS Katja Kresović\nSlužba operacionih sala sa sterilizacijom i intenzivnom negom postala je Služba u okviru Klinike za hirurgiju KBC Zemun juna meseca 2012. godine najnovijom sistematizacijom KBC Zemun. Služba operacionih sala sa sterilizacijnom i intezivnom negom predstavlja pravo srce Klinike za hirurgiju i celog Kliničko-bolničkog centra Zemun. Služba pruža svoje usluge svim službama u okviru Klinike za hirurgiju i ostalim Klinikama KBC Zemun. U periodu od nastanka Službe do danas, Služba je uspela da nabavkom nove opreme i održavanjem starih aparata, koji su joj povereni na čuvanje i održavanje, postane jedna od najsavremenijih Službi operacinih sala i intenzivne nege u Beogradu i Srbiji. Tehnološki uznapredovala oprema omogućila je uvođenje savremenih operativnih procedura i izvođenje složenih minimalno invazivnih operativnih procedura u svakodnevnu praksu.\nOdeljenje operacionih sala sa sterilizacijom u svom stastavu ima: 2 opšte-hirurške sale i 1 urgentnu, ginekološko-urološku salu, salu za carske rezove, salu za minimalno invazivne procedure, ortopedsko-traumatološku salu, neurohiruršku salu i 4 sale za otorinolaringologiju i maksilofacijalnu hirurgiju.\nCentralna sterilizacija je opremljena sa dva nova sterilizatora, a operacioni blok sa tri substerilizatora, gde se pruža usluga ne samo operacionom bloku i intenzivnoj nezi, već i celom Kliničko-bolničkom centru.\nDanas služba operacionog bloka sa centralnom sterilizacijom ima 71 zaposlenog, od toga dva lekara i jednog nastavnika Medicinskog fakulteta, dve strukovne sestre sa specijalitacijom, 15 viših medicinskih sestara i 52 sestre sa srednjom stručnom spremom.\n1. Odeljenje operacionog bloka sa sterilizacijom\nŠef odeljenja: Dr Goran Ilić\nGlavna sestra: VMS Vesna Đorđević\n2. Odeljenje intenzivne terapije\nŠef odeljenja: Dr Gordan Atanasijević\nGlavna sestra: VMS Zora Lukin


Postavljen kamen temeljac za novi objekat Merkur Palace\nPostavljen kamen temeljac za objekat Merkur Palace\nPostavljen kamen temeljac za objekat…\nPočetak gradnje novog turističkog kompleksa kakav još ne postoji u banjama Srbije\nKamen temeljac za izgradnju novog luksuznog objekta Merkur Palace, Specijalne bolnice Merkur, postavljen je juče u prisustvu predsednika Srbije Aleksandra Vučića.\nKamen temeljac su postavili direktor Merkura dr sci med Dejan Stanojević, ministar zdravlja Zlatibor Lončar i predsednik Opštine Vrnjačka Banja Boban Đurović. Događaju su prisustvovali i Ministar trgovine, turizma i telekomunikacija Rasim Ljajić, Ministarka saobraćaja, gradjevine i infrastrukture Zorana Mihajlović, Zoran Đorđević Ministar rada, zapošlјavanja, boračkih i socijalnih pitanja kao i direktor Koridora Srbije Zoran Babić.\nOvom prilikom direktor Merkura izrazio je svoje zadovoljstvo povodom početka izgradnje novog objekta u godini u kojoj Vrnjačka Banja obeležava 150 godina organizovanog turizma. Istakao je da je Vila Splendor na čijem mestu će se naći Merkur Palace, napravljena pre 94 godine kada je Vrnjačka Banja definisana u Srbiji kao turističko mesto. Direktor Stanojević naglasio je da u Merkuru trenutno boravi 736 gostiju, a da je ukupan kapacitet 775, što je 95% popunjenosti, i da se u bolnici leči više od 400 dijabetičara, što je, najveći broj na jednom mestu u celoj Evropi.\nMinistar Lončar rekao je da je Merkur Palace velika investicija koja će se vratiti građanima Vrnjačke Banje, jer nakon izgradnje objekta taj centar posećivaće i inostrani gosti a proširenje kapaciteta u ustanovi povećaće i broj zaposlenih, kao i ljudi koji se specijalizuju.\nPotpredsednik Vlade i ministar trgovine, turizma i telekomunikacija Rasim Ljajić istakao je činjenicu da je za protekle tri godine, broj noćenja u Vrnjačkoj Banji povećan za 40 odsto, pri čemu je država pomogla mesto sa 150 miliona dinara kroz različite projekte. Ministar je najavio i nove projekte koji će se realizovati u Vrnjačkoj Banji a to su rekonstrukcija Crkvenog brda i tunela iz drugog svetskog rata.\nPredsednik Republike Srbije izrazio je svoje zadovoljstvo što se rezultati reformi i investicionih projekata vide u Vrnjačkoj Banji. Posebno je istakao značaj medicinskog kadra, lekara i medicinskih sestara za dobro funkcionisanje zdravstvenog sistema i najavio poboljšanje uslova rada u ovoj delatnosti sa željom da medicinski radnici neće želeti da odlaze iz zemlje, već da će i Banja izgledati kao što izgledaju moderne strane banje.\nCategory: AktivnostiBy Bojana Beljić 17. јула 2018.\nPreviousPrevious post:Druženje i rekreacija u Akva centruNextNext post:Svečano obeležena slava lekara Sveti Vrači


Izmenama zakona do pravičnijeg oporezivanja\nIzvor: RTS, 28.Avg.2018, 23:45\nPrema podacima Poreske uprave više od 116 hiljada pravnih lica porez plaća paušalno. NALED i Udruženje za razvoj preduzetništva pripremili su predloge izmene poreskog zakona. Traže da država ne povećava poresku obavezu, smanji administrativne poslove i omogući da što više pravnih lica bude u sistemu paušalnog oporezivanja. U Vladi kažu da se Zakon menja kako bi oporezivanje bilo pravičnije i bez sistemskih zloupotreba. >> Pročitaj celu vest na sajtu RTS <<\nAj-Ti sektor u Srbiji beleži godišnji rast izvoza od 40 odsto, a većina zaposlenih plaća porez paušalno. Traže da se utvrde jasni kriterijumi za paušalno oporezivanje.\n"Ono što se trenutno dešava jeste da ljudi koji živeu istom gradu, prihoduju isti iznos novca, imaju različite iznose poreza u zavisnosti od toga ko im je poreski inspektor. Dosta zavisi od tog ličnog uticaja i mislim da je važno za sve ljude koji na taj način zarađuju da mogu da predvide koliki će njihovi porezi biti", kaže Zoja Kukić iz "Startit centra" Beograd.\nMilan Šolaja, direktor "Vojvođanskog IKT klastera" kaže da je do sada mnogo toga zavisilo od inspektora i da je postojalo pet nekih faktora u svakoj opštini u Srbiji koji su mogli da koriguju stopu od 50 do 150 odsto.\nDešavalo se da kad neko registruje svoju delatnost u APR-u, ne zna da li će biti u sistemu paušalnog oporezivanja, kažu u Udruženju za razvoj preduzetništva koje okuplja dve i po hiljade firmi.\nCilj im je da podstaknu postojeće preduzetnike da 30 odsto svog vremena, koje gube na administraciju, ulože u posao. Traže da se napravi kompjuterski program, a ne da se svih 116 hiljada poreskih rešenja za paušalce piše ručno.\n"Mi se zalažemo da imamo jedan automatizovan proces, jedan softver koji će omogućiti da svi oni preduzetnici u paušalu koji imaju iste polazne osnove imaju i ista poreska rešenja, i da se na ta poreska rešenja ne čeka preko tri meseca. Imali smo slučajeva da se čeka i dve godine", kaže Milivoje Jovanović iz "Udruženja za razvoj preduzetništva" u Nišu.\nMinistarstvu finansija postavili smo pitanja po kojim kriterijumima će biti utvrđivana visina paušalnog poreza, koje delatnosti i zanimanja će moći da porez plaćaju paušalno, hoće li to povećati ili smanjiti njihove obaveze, i da li će uplata poreza biti pojednostavljena?\nOdgovorili su da rade na više inicijativa za izmenu Zakona o porezu na dohodak građana.\n"Cilj navedenih inicijativa je da se smanji mogućnosti za sistemsku zloupotrebu paušalnog oporezivanja i dođe do pravičnijeg oporezivanja. Posebna pažnja usmerena je na inicijative da se poreskim merama destimuliše angažovanje preduzetnika paušalaca za obavljanje poslova iz delatnosti poslodavca, u slučaju kada postoje uslovi da se sa izvršiocima takvih poslova zaključi ugovor o radu", naveli su u Ministasrtvu finansija.\nNije zvanično potvrđeno kada će predlog izmena Zakona o porezu na dohodak građana ući u Skupštinu, ali u medijima se spekuliše da će to biti jedna od tema jesenjeg zasedanja parlamenta.


Stoltenberg: NATO želi dijalog sa Rusijom\nGeneralni sekretar NATO Jens Stoltenberg razgovarao je sa novinarima u Briselu, 15. novembra 2016.\nNATO želi dijalog sa Rusijom, rekao je prvi čovjek Alijanse uoči sastanka sa ministrima odbrane EU u Briselu.\n"Rusija je naš najveći susjed, Rusija je tu da ostane" rekao je generalni sekretar Alijanse, Jens Stoltenberg u utorak, dodajući "i naočito kada su tenzije visoke i kada se suočavamo sa brojnim sigurnosnim izazovima, važno je uspostaviti dijalog."\nAli Stoltenberg insistira na tome da "NATO nikada neće prihvatiti kršenje teritorijalnog integriteta i suvereniteta Ukrajine."\nOdnosi Moskve sa Zapadom dosegli su najniži nivo neviđen još od Hladnog rata zbog ruske aneksije ukrajinskog poluostrva Krim, u martu 2014., a potom i sukoba na istoku Ukrajine, između snaga Kijeva i separatista koje podržava Rusija.\nStoltenberg je rekao da je siguran da će izabrani predsjednik SAD Donald Trump ispuniti sve američke obaveze prema Alijansi, poručujuć: "Jak NATO je važan za Evropu ali je takođe važan i SAD."\nIzbor Trumpa izazvao je zabrinutost budući je tokom predizborne kampanje NATO nazivao "zastarjelim" te poručivao da će povući američku podršku članicima Alijanse osim ukoliko ne povećaju vojnu potrošnju i "ispune svoje obaveze" prema SAD.\nPredsjednik SAD Barack Obama je u ponedjeljak rekao da je siguran da će Trump održati sve što predstavljaju američke obaveze po pitanju sigurnosti.


Saudijska Arabija na korak bliže nuklearnom oružju uz Trampovu pomoć | WebTribune\nHome SPEKTAR Saudijska Arabija na korak bliže nuklearnom oružju uz Trampovu pomoć\nSaudijska Arabija pregovara sa američkim nuklearnim firmama kako bi ušla u industriju nuklearne energije, i podigla i do 16 nuklearnih reaktora.\nU izveštaju koji je objavio “Njujork Tajms” u nedelju, Saudijci insistiraju na tome da će se reaktori koristiti samo za prikupljanje energije za domaću potrošnju, kako bi mogli da se oslone na prodaju svojih ogromnih zaliha nafte isključivo inostranstvu.\nMeđutim, postoje i dalje znaci da oni žele opciju proizvodnje nuklearnog oružja, kako bi se pretvorili u nuklearnu silu u regionu, i nastavili sa destruktivnom politikom i terorističkim zaverama.\nPokušaj Obamine administracije da dobije sporazum o transferovanju civilne nuklearne tehnologije Saudijcima je propao, jer su oni odbili da se legalno obavežu na to da neće primenjivati oplemenjivanje uranijuma i prerađivanje plutonijuma, što se može koristiti za proizvoodnju goriva za nuklearno oružje.\nEmirati su se na taj način obavezali ugovorom iz 2009. godine, uspostavljajući “zlatni standard” za civilne nuklearne dogovore saradnje.\nSada je predsednik koji brine o potrebama američkog poslovanja, i koji agresivno podilazi saudijskim vođama, zatražio nove sporazume. U teoriji, Tramp je na dobroj poziciji da nagovori Saudijce da prihvate zlatni standard.\nOn može da kaže da je logičnije da Rijad kupi obogaćena goriva za reaktore od relatovno povoljnih stranih dobavljača, nego da ga proizvodi u Saudijskog Arabiji. Takav sporazum će još više betonirati veze sa SAD, koje su obećale da zaštite kraljevstvo od njihovih neprijatelja.\nPostoje pak, pitanja o tome, kakva ograničenja će biti potrebna Trampovoj administraciji, i da li će ih Saudijci prihvatiti kako bi pregovori mogli da počnu.\nInsistiranje na strogim uslovima, bi moglo primorati Saudijce da to kupe od Rusije ili Kine, jer oni nemaju takva pravila neproliferacije, ili možda od Francuske i Južne Koreje, što bi bio penal za američku nuklearnu industriju koja traži unosan novi biznis. “Vestinghaus” i druge američke kompanije diskutuju o konzorcijumu, da se plasiraju ponude za multimilijarderski projekat.\nMeđutim, ukoliko se ne uključe krucijalne restrikcije u bilo kakvom sporazumu, to će dozvoliti Saudijcima da tehnologiju iskoriste i za nuklearno oružje, i još više time ugroze region.\nSaudijski zvaničnici i dalje insistiraju da imaju pravo na oplemenjivanje i preradu pod Sporazumom nuklearne neproliferacije, koji nacijama garantuje pristup takvim tehnologijama, ukoliko se odreknu nuklearnog oružja.\nUkoliko ovi nesporazumi onemoguće pregovore, SAD bi mogle izgubiti šansu da nametnu bilo kakvu neproliferaciju, nuklearnu bezbednost i uslove nuklearne bezbednosti na saudijski program.\nZbog toga bi kopmpromis koji je predložio Robert Ajnhorn, bivši američki nuklearni pregovarač, bio vredan razmatranja ali samo ako napori da se uspostave strožiji standardi ne uspeju. To bi zahtevalo da Saudijci naprave legalno obavezivajući ugovor, da se odriču oplemenjivanja i prerađivanja narednih 15 godina, ne beskonačno, što bi teška pitanja ostavilo za kasnije.\nNa kraju Kongres SAD mora naglasiti svoje pravo da ima zadnju reč o pregovoru, i uspostaviti stroge uslove ukoliko administracija to ne učini.\nKada se uzme u obzir Trampov stav prema nuklearnom oružju, odgovornost Kongresa utiče na nuklearnu budućnost ne samo Saudijske Arabije, već i odluke koje Turska, Egipat i druge države moraju doneti o kupovini nuklearne moći.


U Beloj Crkvi uspešno realizovan IPA projekat "Čuvari tradicije"\nAutor : eBelaCrkva Dec 19, 2018\nU Beloj Crkvi uspešno je realizovan IPA projekat prekogranične saradnje Rumunije i Srbije „Čuvari tradicije“.\nProjekat su zajedničkim snagama realizovali opština Bela Crkva, opština Svinjice iz Rumunije i Udruženje „Tomilend“ iz Moldave Nove.\nBudžet za Belu Crkvu iznosio je 187.788,90 evra, a glavne aktivnosti realizacije projekta su obnova Doma kulture u Kusiću. Takođe, osnovano je i KUD „Čuvari tradicije“ koje čine članovi KUD „Vukomir Vidić – Uča“ iz Kusića, udruženja „Tomilend“ i predstavnici opštine Svinjice.\n- Bilo je određnih problema prilikom realizacije projekta, jer su tri subjekta koji realizuju projekat: opština Bela Crkva, opština Svinjice i udruženje „Tomilend“ iz Moldave Nove, imali svoje želje i različito viđenje same realizacije projekta. Na moje veliko zadovoljstvo, kao i zadovoljstvo svih učesnika projekta, posebno žitelja ovog područja i korisnika rekonstruisanog Doma kulture u Kusiću, koji će koristiti i udruženja iz okoline, uspešno smo završili projekat i nadam se nastavku saradnje sa našim prijateljima iz Rumunije, rekao je predsednik opštine Bela Crkva Darko Bogosavljević.\nProjekat „Čuvari tradicije“ ocenjen visokom ocenom od strane finansijera, odnosno EU, što opštini Bela Crkva daje dodatne bodove za naredne projekte prekogranične saradnje, na kojima će belocrkvanska opština aplicirati, objašnjava Bogosavljević.\nMaj 21, 2019 2820 Vesti\nMaj 21, 2019 290 Vesti


BEZ PASOŠA KOD KOMŠIJA: Od 10. novembra samo uz ličnu kartu u Severnu Makedoniju i Albaniju | Novosti.RS\n- Postignut je potpuni dogovor oko radnih dozvola, pomoći u elementarnim nepogodama, kao i u vezi bržeg carinskog rada, kako bi kamioni i građani što kraće čekali na granicama - objasnio je on.\nVučić je rekao da je dogovoreno da se do 10. novembra završi sve u vezi mogućnosti putovanja samo sa ličnom kartom između Srbije, Severne Makedonije i Albanije.\nNajavio je da će se nastojati da do 10. novembra budu završene sve tehnikalije, pa će automobilom otputovati do granice sa Severnom Makedonijom, zatim i Albanije, kako bi na ličnom primeru pokazao i uverio se da je moguće putovati u te zemlje samo uz ličnu kartu.\nNaveo je da sa Albanijom još nismo imali takvu mogućnost, iako su vođeni razgovori o tome, te da predstoji razmena nota.\nPreneo je da se razgovaralo i o tome kako da zajednički snažimo zajedničku političku poziciju, pred svaki samit, poput onog koji će, u okviru Berlinskog procesa, 10. novembra biti održan u Sofiji.\n- Da napravimo politički dogovor da jedni druge podržavamo pri izboru u međunarodna tela ili kada imamo interes za nekog drugog da glasamo zajedno. I to bi trebalo još bolje da funkcioniše u budućnosti - rekao je Vučić.\nPreneo je da je razgovarano i o investicijama, i pokušaju da se zajednički predstave projekti, kako bi se dobio najveći deo novca od osam plus jedne milijardi evra od EU.\nRazgovarano je, dodao je, i o konkretnim projektima, kao što je Biznis savet, u kojem bi bile po tri najmoćnije firme iz svih pet plus jedan teritorija, koje će na najbolji mogući način sagledavati interese biznisa.\nSeverna Makedonija Albanija pasoš Srbija predsednik Aleksandar Vučić


Vučić u Sarajevu: Dobri odnosi ključni za stabilnost\nPremijer Srbije Aleksandar Vučić izjavio je danas u Sarajevu da su dobri odnosi i saradnja izmedju Srba i Bošnjaka preduslov za trajnu stabilnost na Balkanu.\nNa zajedničkoj konferenciji za novinare sa predsedavajućim Veća ministara BiH, Borisom Zvizdićem, Vučić je ujedno najavio da će 27. maja posetiti Tiranu, naglašavajući da je važno “ulagati u mir i stabilnost u regionu za svaku državu, kako se ne bi ponovilo ono što se nedavno dogodilo u Kumanovu.”\nSrpska delegacija u Sarajevu je prisustvovala regionalnom biznis forumu, a Vučić je poručio da region kao ujedinjeno tržište može da privuče mnogo više investitora, ali je za to potreban dodatni napor i strateški dijalog.\nPredsedavajući Veća ministara, Boris Zvizdic, takodje je ocenio da je balkanskim državama potrebno jedinstveno tržište, što je jedini način da osiguraju ekonomski I društveni napredak. Slogan ovogodišnjeg sarajevskog biznis foruma glasi: “Jedna ekonomija, jedan region.” Forumu prisustvuje više od 900 učesnika - političkih lidera i investitora.


- Naravno da većina članova glavnog odbora očekuje da predsednik Vučić vodi stranku. Mislim da gospodin Vučić ima moralnu obavezu da prihvati kandidaturu za predsednika Republike - istakao je Vučević.\nVučević je istakao i da je SNS pokazatelj svim drugim strankama kako se gaje odnosi u stranci i kako se organizuju unutarstranački procesi.\n- Želimo, i takva smo upustva dali, da izborne radnje krenu od mesnih i opšinskih odbora - rekao je Vučević.\nO PRIPREMA ZA SKUPŠTINU Počeo Glavni odbor SNS među prvima stigli Vesić, Šapić i Stefanović (foto)\nNaglasio je i da izbori treba da se sprovedu svuda gde žive naši građani, na teritoriji cele Srbije, pa i na KiM kao delu njene teritorije.\n- Imaćemo predstavnike na našem kongresu sa teritorije KiM, kao i iz drugih delova Srbije i za nas tu nema nikakvog odvajanja. Siguran sam da ćemo i ovaj put, na proleće sledeće godine, imati snage, znanja, umeća i veštine da organizujemo izbore za republičke sprske organe i na teritoriji KiM, kao što smo i do sada radili, iako je to užasno teško i komplikovano pošto imate opstrukciju Albanaca, institucija u Prištini, ali i dela međunarodne zajednice - kazao je Vučević.\n- Mi pružamo jedinstvenu i snažnu podršku svim kandidatima Srpske liste i pozivamo sve Srbe sa KiM na potpuno jedinstvo, da podrže naše kandidate koje je predložila Srpska lista - rekao je Vučević.\nIstakao je da je mnogo važno da "politički odbranimo" naše opštine i da srpska zajednica zadrži svoja upravljačka prava na teritoriji KiM.\nVučević je naglasio da je to uslov svih uslova za dalji opstanak Srba na KiM.\n- Bila bi katastrofa ako počnemo da gubimo srpske opštine na teritoriji KiM zato što smo nesložni, a Albanci postigli jedinstvo da pobede u većinsko srpskim opštinama samo igrajući na kartu našeg nejedinstva koje se uvek potpiralo i albanskom aktivnošću, a i malo međunarodnom zajednicom i našom, nažalost, nekad neslogom - poručio je Vučević.


Zapažen nastup trebinjskih strijelaca na prvenstvu RS | Trebinje Danas\nZapažen nastup trebinjskih strijelaca na prvenstvu RS\n08.06.2021. u 10:51\nNa seniorskom prvenstvu RS u streljaštvu - vazdušna puška i vazdušni pištolj, održanom u Gacku, trebinjski strijelci postigli su zapažene rezultate, osvajanjem drugog i četvrtog mjesta ekipno dok je u pojedinačnoj konkurenciji Milko Grubač osvojio bronzanu medalju.\nU kategoriji vazdušni pištolj, Omladinskom streljačkom klubu „Leotor“ u sastavu: Milko Grubač, Srđan Vukanović i Pavle Merćep pripala je srebrna medalja.\nU pojedinačnoj konkurenciji, u kategoriji vazdušni pištolj, Milko Grubač se okitio bronzanim odličjem.\nStrijelci u kategoriji vazdušna puška - Drago Vučinić, Neđeljko Sparavalo i Aleksa Gudelj osvojili su četvrto mjesto.\nNa takmičenju je učestvovalo 46 strijelaca iz šest timova.


Jaka Rusija je stimulans i za Evropu i za Ameriku - Sputnjik Srbija\n14:32 24 Jun 2021\nJaka Rusija je stimulans i za Evropu i za Ameriku\n19:30 14.03.2015 (osveženo 16:19 05.10.2015) Preuzmite kraći link\nVlast SAD ne shvata koliko je za nju važna jaka i napredna Rusija, kaže predsednik Saveta za odnose SAD-Rusija i izvršni direktor Rusko-Američkog Tihookeanskog partnerstva (RATOP) Derek Norberg u izjavi za RIA Novosti.\n„SAD nisu dovoljno svesne činjenice da je njima samima u interesu da Rusija bude ekonomski jaka i napredna, a ne siromašna“, rekao je Norberg. Po njegovom mišljenju „jaka Rusija predstavlja ekonomski stimulans za Evropu i ceo svet, između ostalog i Ameriku“.\nOn je podsetio da je „jaka Rusija značajan kupac američkih hartija od vrednosti“. Između ostalog, „Vlada Ruske Federacije je u tokom poslednjih godina stalno bila među deset najznačajnijih kupaca hartija od vrednosti Ministarstva finansija SAD, koje su od ogromne važnosti za američki budžet“.\n„Pošto je ruska ekonomija oslabila, ili su je oslabile zapadne sankcije, Rusija ne može više da kupuje ove papire i vremenom će prodavati aktivu koju poseduje“, smatra ovaj stručnjak. Po njegovom mišljenju, „to predstavlja fundamentalnu opasnost za SAD, koju američke vlasti, izgleda, ne razmatraju dovoljno obziljno“. On smatra da to može dovesti do jačanja pozicija Kine kao glavnog kupca američkih hartija od vrednosti.\n„Jasno je da će američki finansijski model biti ugrožen ukoliko bude previše zavisio od jedne strane vlade. Pogotovu ako se radi o Kini“, uveren je Norberg.\nČlanovi Saveta za odnose SAD-Rusija su velike kompanije iz obe zemlje, između ostalog, „Exxon Mobil“, aviokopmanija „Jakutija“ i Američko-Ruski poslovni savet (ARPS).\nRATOP se pozicionira kao „jedini međuregionalni forum SAD i Rusije koji objedinjuje privatni sektor, regionalne i federalne vlade“. Cilj njegove delatnosti je „širenje trgovine i saradnje između istoka Rusije i zapada SAD“.\nhartije od vrednosti, Ministarstvo finansija, RATOP, Kina


Fabrika duhana Sarajevo prodana fantomskoj firmi!?\nVlada FBiH prodala dionice FDS-a, u najmanju ruku, sumnjivim kupcima\nS obzirom da je novca u budžetima sve manje, dezorijentirana vlast se otisnula u totalnu rasprodaju preostalih javnih dobara. Na red je došla Fabrika duhana Sarajevo (FDS) čijih je 39,9 posto dionica u vlasništvu FBiH danas putem aukcije na Sarajevskoj berzi (SASE) prodano fantomskoj firmi CID Adriatic Invesmets GmbH iz Beča za cijenu od 42,7 miliona KM. U saopćenju ove investicijske kompanije navedeno je da će se kupljene dionice FDS-a potom prodati svjetskom duhanskom gigantu British American Tobacco (BAT).\nMeđutim, da li će se to zaista desiti ostaje da se vidi jer je, samo nekoliko sati nakon prodaje FDS-ovih dionica, u javnosti podignuta velika prašina u vezi kredibilnosti ove austrijske kompanije. Naime, prema prvim dostupnim informacijama, ova firma nema nikakvih proizvodnih pogona ili drugih kapaciteta, već samo jedan ured u Beču na adresi Teinfalstraße 8/4. Prijavljena je na privrednom registru kod okružnog suda u Beču pod brojem FN 453178 p kao društvo sa ograničenom odgovornošću. Zanimljivo je da ova firma ima samo dva zaposlena, i to direktora i jednog menadžera, a informacije kojom se tačno djelatnošću bavi nismo uspjeli pronaći. U vlasničkoj strukturi firme se također pojavljuje samo jedan neimenovani dioničar, a novi vlasnik dionica FDS-a nema čak ni svoju zvaničnu internet stranicu. Ovo su, ujedno, jedini podaci koji se mogu pronaći o ovoj kompaniji. Sve ovo pokazuje da je Vlada FBiH prodala dionice FDS-a, u najmanju ruku, sumnjivim kupcima.\nPodsjetimo da je opozicija, tačnije SDP BiH, promptno i žestoko reagovao na prodaju državnih dionica FDS-a naglasivši da je Vlada FBiH ovim činom izvršila neviđenu pljačku državne imovine.\n"U saopćenju koje je javnosti uputila ova 'renomirana kompanija' jasno se navodi kako će nakon što se upišu u registru vrijednosnih papira kao vlasnici, do danas državnih dionica, krenuti u njihovu preprodaju kompaniji British American Tobaco. Dakle, jasno je kako su čelnici Vlade FBiH svjesno i u dogovoru sa njima poznatim osobama omogućili nezakonito bogaćenje onome ko stoji iza ove fantomske firme iz Beča", saopćili su iz SDP-a.\nIz ove partije upozoravaju da će British American Tobacco pokušati kupiti samo proizvodne pogone FDS-a, dok će preostali udjeli preduzeća ostati u vlasništvu spomenute fantomske firme sa dva zaposlenika. Također napominju da je FDS trenutni vlasnik Vakufske banke i UPI-ovog nebodera u centru Sarajeva koji sami više vrijede od sume koja je uplaćena za dionice FDS-a.\n"Pozivamo nadležna tužilaštva u BiH da odmah i bez odlaganja reagiraju na ovu bezočnu pljačku i spriječe ovaj kriminalni plan koji pred očima javnosti provode moćnici sakriveni iza čelnika vladajućih stranaka", zaključili su u SDP-u.


Tekst objavljen: 20.07.2015 12:00\nDolar je u petak bio na putu da zabeleži najveći nedeljni dobitak u poslednja dva meseca, s obzirom na to da su investitori fokus usmerili na prvo povećanje kamatnih stopa u SAD-u od 2006. godine, koje bi trebalo da se desi do kraja godine.\nDolarski indeks je zabeležio rast od 1,5 odsto u odnosu na korpu valuta u nedelji u kojoj je Dženet Jelen, predsednik FED-a, naglasila da će se kamatne stope u SAD-u povećati najverovatnije tokom ove godine, dok je, sa druge strane, šef ECB-a izjavio da bi monetarna politika evrozone trebala da ostane "ultra labava".\nVećina trgovaca i stratega računa da bi različita monetarna politika između evrozone i SAD-a mogla uticati da evro i dalje slabi, pri čemu bi se mnogi kladili da će pad biti ispod jednog dolara sledeće godine.\nEvro je bio na dobitku 0,1 procenat u petak, na 1,0887 dolara, što nije daleko od sedmoiponedeljnog minimuma od 1,0855 dolara koji je zabeležen preko noći, ali je i dalje više od dva procenta niži u odnosu na prošlu nedelje.\nFunta je zabeležila sedmoipogodišnji maksimum u odnosu na evro, od 69,445 penija, pošto je guverner Centralne banke Engleske, Mark Karni, dao do sada najjači nagoveštaj o periodu kada će povećati kamatne stope, izjavljujući da će odluka o tome biti u fokusu pri kraju 2015. godine.\nDolar je bio u padu za oko 0,1 procenat u odnosu na jen u poređenju s prethodnim danom, nakon što je zabeležio jednomesečni maksimum od 124,235 jena, ali je i dalje bio na putu da ostvari dobitke veće od jednog procenta ove nedelje.\nU petak se međubankarsko devizno tržište otvorilo na nivou od 119,95/120,25. Tokom prepodnevnog dela trgovanja dinar je ojačao na 119,90/120,20, uz fluktuacije od pet para.\nObim zabeležen na međubankarskom tržištu do 12,30 časova iznosio je 4,7 miliona evra po prosečnom kursu od 120,0360.\nberza valuta međubankarsko devizno tržište odluke ecb evro britanska funta američki dolar vesti sa tržišta


Vučić i Soroš o jačanju mira i stabilnosti u regionu - Sputnjik Srbija\n16:25 16 Jun 2021\nVučić i Soroš o jačanju mira i stabilnosti u regionu\n17:45 28.08.2018 (osveženo 17:46 28.08.2018) Preuzmite kraći link\nPredsednik Srbije Aleksandar Vučić i zamenik predsednika Upravnog odbora Fondacije za otvoreno društvo Aleksander Soroš razgovarali su o načinu na koji civilno društvo i njegova organizacija mogu da pomognu jačanju mira i stabilnosti u regionu.\nPredsednik Vučić upoznao je predstavnike Fondacije za otvoreno društvo sa tokom pregovora između Beograda i Prištine i naglasio da je unapređenje odnosa veoma važno za održanje stabilnosti regiona Zapadnog Balkana. On je zahvalio Fondaciji na analizama o razvoju Srbije koje je dobio od te organizacije, saopštila je Služba predsednika Srbije za saradnju sa medijima.\nAleksander Soroš je istakao da je Balkanu i Evropi potrebno rešenje kosovskog pitanja koje je održivo i koje doprinosi miru i stabilnosti. On je naglasio da je potrebna podrška civilnog društva i u Beogradu i u Prištini za pronalaženje kompromisa, preneo je Tanjug.\nTema razgovora bila je kako pomoći u rešavanju problema pripadnika romske manjine u Srbiji, navedeno je u saopštenju.\nFondacija za otvoreno društvo, Aleksander Soroš, Aleksandar Vučić


16. 09. 2014. Ministar Stefanović: Nijedno dete više neće biti žrtva trgovine ljudima\nZatvarajući tvining projekat „Uspostavljanje efikasnog sistema za sprečavanje i suzbijanje ilegalnih migracija na teritoriji Republike Srbije“, ministar unutrašnjih poslova dr Nebojša Stefanović ukazao je na značaj projekta za podizanje kapaciteta MUP u oblasti borbe protiv visokotehnološkog kriminala, iregularnih migracija i trgovine ljudima.\nMinistar Stefanović je istakao značaj efikasnosti prevencije borbe protiv svih vidova kriminala, posebno naglašavajući borbu protiv ilegalnih migracija i sajber kriminala, koji su često podrška drugim oblicima kriminala.\n„Rešavanje istraga iz domena visokotehnološkog kriminala iziskuje poštovanje međunarodnih obaveza“- podsetio je ministar i dodao da je Srbija sigurno mesto za sve ljude koji žive u njoj i da nijedno dete neće više biti žrtva trgovine ljudima.\nMinistar Stefanović se zahvalio Majklu Devenportu i delegaciji Evropske unije, kao i ambasadorima Češke i Velike Britanije na partnerstvu i naglasio da će država i ministarstvo, kroz projekte slične ovom, nastaviti tesno da sarađuju.\nAmbasador Majkl Devenport istakao je važnost ovog projekta za državu i sve građane, rekavši da su sprečavanje i suzbijanje kriminala presudni za evropski put Srbije.\n„Ulažući milion evra u ovaj projekat, EU je htela da pomogne Srbiji da efikasno rešava problem ilegalnih migracija i sajber kriminala“, istakao je Devenport i dodao da je ovaj projekat doprineo razvijanju sposobnosti i veština kriminalističke i granične policije, korišćenjem specijalnih kriminalističkih tehnika, prilikom rastvetljavanja veza između ilegalnih migracija i visokotehnološkog kriminala.\nDevenport je naznačio i istraživački značaj ovog projekta, kojim treba da se utvrdi obim i vrste viskokotehnološkog kriminala koji pogađa Srbiju. Ključnu ulogu u ovome ima primena preporuka datih Republici Srbiji u obezbeđivanju granica uspostavljanju efikasnog sistema za sprečavanje sajber kriminala. Neke od tih preporuka su i jačanje odeljenja za borbu protiv visokotehnološkog kriminala MUP i osnivanje Odeljenja za analizu rizika u okviru Uprave granične policije.\nAmbasador Velike Britanije Denis Kif ponovio je da je ovaj projekat od ogromnog značaja za pripremu države i njenih institucija za pristup EU i istakao važnost tesne saradnje Srbije sa međunarodnim partnerima u borbi protiv ovih oblika kriminala.\nIvana Hlavsova, ambasador Republike Češke podsetila je da njena zemlja od početka učestvuje u ovom projektu, tesno sarađujući sa predstavnicima srpske policije. Ona je ovu saradnju istakla kao najvažnije polazište u borbi protiv visokotehnološkog kriminala, koji je u velikim broju slučajeva podrška ilegalnim migracijama i trgovini ljudima. Takođe, naglasila da će se saradnja dve policije nastaviti i ubuduće.


Portal Sarajevo-RS.com - Darivanje krvi u OŠ "Srbija" Pale\nDarivanje krvi u OŠ "Srbija" Pale\nsubota, 20 maj 2017 13:01\nŠkolska organizacija Crvenog krsta OŠ "Srbija" Pale u saradnji sa transfuziološkim zavodom Bolnice Istočno Sarajevo i opštinskim odborom Crvenog krsta organizovala je danas tradicionalno, treći put zaredom dobrovoljno darivanje krvi.\nProfesor engleskog jezika i književnosti Marijana Krsmanović rekla je novinarima da se odazvalo veliki broj donatora i da očekuju preko 30 donatora, a i više jer odziv jako dobar.\n"Akciju organizujemo povodom svečanosti Dana škole, koji će se održati u srijedu, 24-og maja", izjavila je Krsmanovićka i dodala da školska organizacija Crvenog krsta radi već tri godine u školi da su prošle godine imali oko 80 članova koji čine podmladak Crvenog krsta OŠ "Srbija".\nOna je istakla da organizuju razne akcije od humanitarnih akcija, radionica, i da imaju u planu organizovanje predavanja na temu Crvenog krsta.\n"Profesori, nas 10-ak će takođe dati krv i nadam se da ćemo svi uspjeti da damo. Priključili su nam se planinarsko društvo "Jahorina" Pale i Udruženje navijača "Grobari" Pale", kaže Krsmanovićka.\nIspred Udruženja navijača "Grobari" Pale Bojan Brčkalo istakao je da njihovo udruženje se uglavnom bazira na humanitarnim akcijama i usmjerivanja mladih na prave životne ciljeve.\n"Prije godinu dana udruženje je aktivno krenulo sa radom, iznajmili smo kancelariju i počeli aktivno da učestvujemo u humanitarnim akcijama", izjavio je Brčkalo i dodao da ovo nije prvi put da učestvuju u humanitarnim akcijama i da su imali akcije pomaganja starim licima, finansijska pomoć porodicama slabog imovinskog stanja.\nOn je napomenuo da je na današnju akciju došlo šest članova udruženja i da ih je trebalo doći i više, međutim imali su putovanje u Beograd koje nisu mogli odložiti.\nPomoćnik direktora u OŠ "Srbija" Pale Milenko Borovčanin rekao je da je ovo treći put kako OŠ "Srbija" organizuje humanitarnu akciju doborovoljnog darivanja krvi i da tom prigodom počinju tradicionalno obilježavanje Dana škole.\n"Škola postoji već osam godina i Dane škole tradicionalno obilježavamo 24-og maja", rekao je Borovčanin i dodao da je OŠ "Srbija" jedina javna ustanova osim Doma zdravlja koja organizuje ovakve akcije i da su veoma zadovoljni kako je protekla manifestacija.\nBorovčanin kaže da su u organizaciju uključili i učenike i da oni učestvuju kao pomagači onima koji daruju krv, usmjeravaju ih gdje treba da idu i da ih tako uče kako je biti human i šta zapravo humanost znači.\nPredsjednik Udruženja za pomoć djeci sa posebnim potrebana "Sunce" Milenko Vujinović istakao je da on daje krv od svoje 21 godine, a da je ovo bilo osmi put da je evidentirano.\n"U svakom slučaju ovu akciju treba podržati jer nikad ne znate kome će ta krv značiti. Ja sam takođe i predsjednik Udruženja "Sunce" i vrlo često imamo situacije da je našoj djeci potrebna krv", izjavio je Vujinović i dodaje da dugi niz godina daje krv i da nema nikakvih posljedica sa zdravljem i da ne vidi razloga da to neko ne uradi, a i veliko je djelo.\nPoslednji put izmenjenosubota, 20 maj 2017 18:20\nViše iz ove kategorije « Roditelji na mukama sa spremanjem školaraca Ljubivoje Ršumović i Uroš Petrović oduševili najmlađe »


Bravo, Viktore! Prva medalja za Srbiju na Evropskim igrama! - Sportske.net\nBravo, Viktore! Prva medalja za Srbiju na Evropskim igrama!\nReprezentativac Srbije u rvanju Viktor Nemeš osvojio je danas srebrnu medalju u kategoriji do 75 kilograma grčko-rimskim stilom na Evropskim igrama u Bakuu, u Azerbejdžanu.\nFoto: Twitter, Olimpijski komitet\nNemeš je u finalu izgubio od domaćeg takmičara Evrina Mursalijeva sa 1:3.\nTo je prva medalja za Srbiju na Evropskim igrama u Bakuu.\n"Evropske olimpijske igre i rezultat koji sam postigao ulivaju mi još veće samopouzdanje, jer sam osetio da mogu ravnopravno da se rvem sa najvećim svetskim imenima", rekao je Nemeš osvajanju srebrne medalje.\n"Imao sam petoricu izuzetnih protivnika, nažalost, domaćin je u finalu bio bolji i ja mu iskreno čestitam. I ove Igre, kao i takmičenje u Poljskoj kada sam postao prvak Evrope za mladje seniore, samo su usputne stanice ka primarnom cilju, a to je Svetsko prvenstvo u Las Vegasu, kada će se ostvarivati i norme za Olimpijske igre u Rio de Žaneiru. Moj san i cilj je da u Brazilu uspem da osvojim odličje za Srbiju", dodao je Nemeš.\nPredsednik Rvačkog saveza Srbije Željko Trajković rekao je da je zadovoljan rezultatima srpskih rvača.\n"Ono što smo planirali, to smo i ostvarili, a Viktor Nemeš je još jednom dokazao da će sledećih 10 godina vladati strunjačama širom sveta. Čestitam mu, ali i Aleksandru Maksimoviću koji je bio nadomak bronzanog odličja, ali nije uspeo da ga osvoji. Konkurencija u Azerbejdžanu je na vrhunskom nivou, a ovo je za rvače takmičenje na nivou Evropskog prvenstva", rekao je Trajković.\n"Sada ćemo da se odmorimo, a zatim počinju pripreme za Svetsko prvenstvo u Las Vegasu, gde će titulu prvaka braniti sada povredjeni Davor Štefanek. Cilj nam je da u Rio de Žaneiro odemo s trojicom takmičara i da rvanje na Olimpijskim igrama Srbiji donese medalju posle više od četiri decenije", dodao je Trajković.


Ministar zdravlja Tunisa Fauzi Mehdi primio je prvu partiju ruske vakcine protiv virusa korona „Sputnjik Ve“ (Sputnik V), a vakcinacija u zemlji će početi u subotu.\nSaudijska Arabija je u petak saopštila arapskim partnerima da se ne protivi povratku Sirije u Ligu arapskih država, preneo je libanski televizijski kanal „Al Majadin“ pozivajući se na svoje diplomatske izvore.\nPrinc se suočio s gnevom: Prvi protest Arapa protiv saudijskog prestolonaslednika\nSaudijski princ prestolonaslednik Muhamed bin Salman doputovao je danas u Tunis, saopštili su izvori u tuniskom predsedništvu, dok su stotine Tunišana organizovale prve proteste u arapskom svetu protiv njega zbog ubistva saudijskog novinara Džamala Hašogija.\nNajmanje šest pripadnika bezbednosnih snaga Tunisa ubijeno je tokom zasede na severozapadu zemlje, u blizini granice s Alžirom, javlja Rojters.\nSprečena teroristička zavera DAEŠ-a\nTunis je danas saopštio da je osujetio „terorističku zaveru” čiji cilj je bio da omogući DAEŠ-u (tzv. Islamskoj državi) da zauzme deo teritorije te zemlje.\nTunis: Omladina ustala protiv evropskih kompanija, vojska pucala\nTuniska vojska ispalila je danas pucnjeve u vazduh kako bi rasterala demonstrante koji su pokušali da prekinu ispumpavanje prirodnog gasa na nalazištu u južnoj pokrajini Tatuin.


Prigradski prevoz ponovo u funkciji - Ritam Grada - vesti Kragujevac\nPočetna Vesti Prigradski prevoz ponovo u funkciji\nPrigradski prevoz ponovo u funkciji\nNakon odluke Gradskog veća o raskidu ugovora sa prevoznikom „Autosaobraćaj“ ad. Gradska agencija za saobraćaj obavestila je korisnike da su vozila „Laste“ i „Vulović transporta“ u prigradskom prevozu počela danas da saobraćaju po registrovanom redu vožnje.\nU Gradskoj saobraćajnoj agenciji podsećaju da pretplatne karte za prigradski prevoz mogu da se kupe isključivo na prodajnom mestu GAS, u ulici Kralja Petra I br.17.\nVažna novina za korisnike prigradskog prevoza je uvođenje zonskog sistema (četiri zone) u prigradskom prevozu, takođe i delimična izmena određenih polaznih stajališta, tako da vozila koja saobraćaju na linijama: 600, 603, 608, 609, 610, 611 polaze sa stajališta (A. Stanica), u ulici Šumadijskoj, vozila na linijama :601, 604, sa stajališta Ćiftina ćuprija, a vozila na linijama: 605, 606, 607 sa stajališta na okretnici u Kozujevu.\nGrađani se o svim izmenama mogu informisati na sajtu agencije www.gas-kg.com, preko govornog automata 034/617-0-555, po ceni lokalnog poziva ili na telefon agencije : 034/300 – 371, 300 – 372.\nPrethodni članakStudentska organizacija AIESEC prima nove članove\nSledeći članakUspešan start rvača Radničkog


MUP RS: Kontrola vozača na alkohol i drogu – Otvoreno\nMUP RS: Kontrola vozača na alkohol i drogu\nIzvor: 19.08.2021, 19:08 13.5k\nU cilju smanjenja broja poginulih lica na putevima Republike Srpske i održavanja povoljnog stanja bezbjednosti saobraćaja, Ministarstvo unutrašnjih poslova Republike Srpske će u periodu od 20. do 23. avgusta realizovati republičku akciju kontrole vozača pod dejstvom alkohola, opojnih droga ili psihoaktivnih lijekova.\nNavedena akcija se sprovodi u okviru preventivno – represivne kampanje „Vozi oprezno, putuj bezbjedno“, saopšteno je iz Ministarstva unutrašnjih poslova RS.\nNaime, kako naglašavaju u Ministarstvu, u saobraćajnim nezgodama od početka jula zaključno sa današnjim danom i 2020. i 2021. godine smrtno su stradala 22 lica.\nMinistarstvo unutrašnjih poslova Republike Srpske apeluje na vozače da brzinu kretanja vozila prilagode uslovima i stanju na putevima, te da ne upravljaju vozilom pod dejstvom alkohola niti psihoaktivnih supstanci.\nTrebinjac kompromitujućim snimcima ucjenjivao bivšu da mu se vrati\nProglašen Islamski Emirat Avganistana – obelodanjeno kako će izgledati novi grb i zastava


Banka Srpske ide u likvidaciju, oduzeta joj dozvola za rad | SEEbiz.eu\nObjavljeno: 04.05.2016 / 16:15\nBANJA LUKA - Agencija za bankarstvo Republike Srpske oduzela je dozvolu za rad Banci Srpske i pokrenula postupak likvidacije, prenosi poslovni portal Capital.ba, pozivajući se na izvore u Vladi RS.\n"Od dana oduzimanja dozvole za rad, Banci Srpske u privremenoj upravi zabranjuje se da se bavi bankarskim delatnosima iz člana 87. Zakona o bankama RS", navedeno je u Rješenju Agencije.\nKako prenosi Capital.ba, likvidaciju i oduzimanje dozvole Banci Srpske predložio je privremeni upravnik banke Petar Mićić u izvještaju koji je dostavio Agenciji 5. aprila.\nU tom izvještaju je konstatovano da se stanje u banci ne može poboljšati u mjeri da ispunjava minimalne uslove kapitala i stopu adekvatnbosti kapitala propisane zakonom.\nUkupni depoziti u Banci Srpske iznose oko 150 miliona maraka (76,6 miliona eura) od čega su osigurani depozito oko 55 miliona maraka. Nakon što i zvanično bude pokrenuta likvidacija sigurno će biti isplaćeno 55 miliona KM osiguranih depozita, jer se radi u ulozima građana i firmi čiji pojedinačni iznosi ne prelaze 50.000 KM i čiju isplatu garantuje Agencija za osiguranje depozita BiH.\nTagovi: Banka Srpske, Agencija za bankarstvo Republike Srpske, Petar Mićić


November 2018 - Page 2 of 6 - Sportske vesti\nNaisa sa Pelisterom za četvrtfinale Čelendž Kupa\nSouth Media\t24/11/2018\nRukovodstvo ŽRK Naise izuzetno je zadovoljno žrebom za 1/8 finala Čekendž kupa. Žrebom koji je održan u Beču odlučeno je da se predstavnik Srbije sastane sa ekipom Pelistera iz Bitolja. Imajući u vidu koje su sve rivalke bile potencijalni protivnici,\nBokserska “Zlatna rukavica” u niškom Čairu\nNajbolji bokseri Srbije i Rusije odradili su zajednički trening u novootvorenom Bokserskom centru u SC Voždovac na Banjici. Timovi Srbije i Rusije nalaze se na zajedničkim pripremama uoči odlaska u Niš gde će od 28. novembra do 1. decembra 2018.\nSouth Media\t20/11/2018\nŽenski rukometni klub Vlasotince preživljava teške dane.Uzoran sportski kolektiv, sticajem različitih okolnosti, ne može da kompletira tim koji bi bio konkurentan za gornji deo tabele u Prvoj ligi-grupa Istok. „Gro“ igračica je na studijama i ne može da odgovori zahtevima\nAKL: Posle 6. kola “Izmene” i “Kraljevi” na vrhu. Nikola Stojanović – MVP (VIDEO)\nDragan Panajotović\t20/11/2018\nKraljevi ove igre i Izmene su ostale na vrhu tabele posle utakmica šestog kola Amaterske košarkaške lige Niša. Obe ekipe su ostvarile pobede, Kraljevi ove igre bili su bolji od tima Old School Wolves 65:35, dok su Izmene pobedile\nNiški vaterpolisti uknjižili su i četvrtu pobedu u Regionalnoj A2 ligi savladavši u petom kolu na Čairu tim Primorja sa ubedljivih 15-11 (4-3, 3-2, 6-2, 2-4). Predvođeni raspoloženim Đorđem Lekićem koji se četiri puta upisao u strelce, Nais je od\nPojačani Fer-plej ubedljiv protiv Niša\nDragan Panajotović\t19/11/2018\nNakon osmog kola Prve regionalne lige Istok nema promena na vrhu tabele. U gradskom derbiju Fer-plej je bio ubedljiv protiv Niša i pobedio je rezultatom 96:60. Tim Ljubiše Damjanovića je zadržao prvo mesto na tabeli, a od ovog kola je\nKikbokseri Niša apsolutni šampioni Srbije i u 2018.\nSouth Media\t19/11/2018\nKik boks klub “Niš” je osvajanjem ekipnog prvog mesta na prvenstvu Srbije za kadete, juniore i seniore u Senti, potvrdio svoju vodeću poziciju i na tabeli za 2018. takmičarsku godinu. Uz 7 zlatnih, 1 srebrnom i 2 bronzane medalje na\nTeniseri i teniserke Teniske akademije Živković (TAŽ) nastavljaju sa uspešnim partijama. Juče je u Nišu na terenima TAŽ-a završeno prvenstvo Teniskog saveza istočne Srbije u kategoriji do 12 godina. Šampion regiona je Nikola Jović (TAŽ). On je u finalu savladao\nFerplej ubedljiv protiv gradskog rivala (VIDEO)\nSouth Media\t18/11/2018\nU subotu je odigran jedan od derbija Prve regionalne lige Istok. Sastali su se gradski rivali Fer-plej i Niš, a do sedme pobede u prvenstvu došao je Fer-plej rezultatom 96:60 i na taj način je zadržao lidersku poziciju u takmičenju.


Ujedinjeni militanti ne biraju sredstva: Kašmir u rasulu, ubijena su dva vojnika!\nPortparol vojske potvrdio nesrećnu vest\nDva indijska vojnika ubijena su danas u delu Kašmira koji je pod kontrolom Indije, u regionu Srinagara, saopštila je Indijska vojska.\nPortparol indijske vojske Raješ Kalia rekao je da su pobunjenici otvorili paljbu na vojnu patrolu na periferiji grada Srinagar, zbog čega je indijska vojska odgovorila, ali su tom prilikom povređena dva vojnika koja su od povreda preminula u bolnici, prenosi AP.\nNakon napada vojska >> Pročitaj celu vest na sajtu SrbijaDanas.com << i policija su pokrenule zajedničku akciju u potrazi za napadačima.\nI Indija i Pakistan smatraju da Kašmir pripada njima, a mnogi muslimani u Kašmiru podržavaju pobunjeničke grupe koje streme ka ujedinjenju teritorije, bilo pod pakistanskom vlašću ili kao nezavisna država.\nNa desetine hiljada civila, pobunjenika i vladinih snaga ubijeno je tokom ovog konflikta koji traje od 1989. godine i gde se svakodnevni događaju napadi.


Zapad užurbano prekraja kartu Balkana dok ruski medved nije stigao JER POČINJE PREOKRET ... | WebTribune\nHome IZBOR Zapad užurbano prekraja kartu Balkana dok ruski medved nije stigao JER POČINJE PREOKRET …\nPodsećanja radi, današnje granice državica na Balkanu odredila je takozvana Badenterova arbitražna komisija (Arbitražna komisija Mirovne konferencije o Jugoslaviji) koju je sastavio Savet ministara Evropske ekonomske zajednice 27. avgusta 1991. godine. Komisija je imala pet članova koju su činili predsednici ustavnih sudova država u EEZ. Ova komisija je izrekla petnaest mišljenja o „velikim pravnim pitanjima“, između ostalog i o pitanjima koja se tiču granica. Ovde je primenjen princip „uti possidetis“, a komisija je zaključila da se granice između Hrvatske i Srbije, Bosne i Hercegovine i Srbije i eventualnih drugih susednih nezavisnih država ne mogu menjati, „osim uz slobodno postignut dogovor“, ili „ako nije drugačije dogovoreno“. Drugim rečima, bivše granice Republika, postaju granice zaštićene međunarodnim pravom“, odnosno, državne granice.


Zoom želi da nastavi rast | PC Press\nZoom želi da nastavi rast\nUživajući u značajnom rastu ove godine, kompanija za video konferencije ima za cilj da održi zamah i nakon globalne pandemije. To podrazumeva dalje širenje u azijsko-pacifičkom regionu, dok kompanije redefinišu buduće radne prostore.\n2020. je bila veoma uspešna za Zoom\nReći da bi 2020. bila značajna godina za Zoom Video Communications predstavljalo bi potcenjivanje, ali kompanija želi kontinuirani rast i nakon pandemije, širenjem u azijsko-pacifičkom regionu, gde ima data centar u Singapuru i beleži ubrzani rast. Godina je zaista bila „ ubrzana“ i „dramatična“ za Zoom, koji je u martu tokom jeka pandemije zabeležio 200 miliona učesnika sastanka dnevno širom sveta, rekao je Abe Smith, šef kompanije Zoom. Za poređenje, ova cifra iznosila je 10 miliona u decembru 2019. Do aprila, broj učesnika dnevnih sastanaka popeo se na 300 miliona, rekao je Smith u video intervjuu za ZDNet. Potreba za novim data centrima procenjena je na osnovu kapaciteta i performansi, rekao je Smith. Da bi pojačao svoje razvojne napore, Zoom je nedavno predstavio tehnološki centar u Bangaloreu, gde želi da poveća svoj broj inženjera. Takođe je nastavio da održava inženjerski i razvojni tim u Kini, uprkos izlasku sa tržišta u avgustu.\nSmith je rekao: “Dakle, tamo još uvek imamo velik broj zaposlenih. Iako ne prodajemo direktno u Kini, jačamo matična rešenja, tako da su proizvodi koji se sada isporučuju preko naših lokalnih partnera dizajnirani da služe lokalnom tržištu.” Dodao je da je tehnološki pogon u Indiji i SAD-u omogućio kompaniji da ima raznovrsniji inženjerski tim. Organizacije iz azijsko-pacifičkog regiona trudile su se da shvate kako će njihovi zaposleni funkcionisati u budućnosti, za šta je Smith rekao da će se verovatno pojaviti hibridno radno okruženje u kojem će se neki zaposleni vratiti u kancelariju, dok će drugi nastaviti da rade od kuće. „Dakle, preduzećima je potrebna fleksibilnost, a mi moramo da pomognemo ljudima da reše problem oko načina povezivanja, bez obzira gde se nalazite i koji uređaj imate“, rekao je, pokazujući na Zoom Phone. Preduzeća su se takođe okrenula Zoomu kako bi transformisala svoju ponudu usluga, dodao je on. HSBC u Velikoj Britaniji, na primer, počeo je da koristi platformu za video konferencije kako bi olakšao zakazivanje sastanaka u vezi sa hipotekama, omogućavajući kupcima kuća da nastave sa zahtevom za kredit usred globalne pandemije i pružajući im veću fleksibilnost sa vremenima zakazivanja.\nPostoji potencijal za više slučajeva korišćenja u kojima bi, na primer, pozivi službe za pomoć mogli biti video pozivi, rekao je Smith, napominjući da je Zoom trenutno integrisan sa oko 600 aplikacija, uključujući Salesforce.com i ServiceNow. Potvrđujući da je ranije imao problem u vezi sa bezbednosnim pitanjima, rekao je da je kompanija radila na njihovom rešavanju, zamrzavajući razvojne radove na 90 dana i posvećujući vreme jačanju bezbednosti. U kompaniju je takođe uvedeno više konsultanata za bezbednost, a osnovano je i CISO veće, rekao je on. U Singapuru je Zoom sarađivao sa Ministarstvom obrazovanja na rešavanju bezbednosnih problema, što je dovelo do uvođenja prilagođenih karakteristika kao što su pojedinačni potpis i druge politike kontrole pristupa.\nSmith je aludirao na uvođenje više funkcija na kompanijskom događaju Zoomtopia sledeće nedelje, za koji je otkrio da će sadržati stazu usmerenu na azijsko-pacifičko tržište.\nUpitan da li će sigurnosne funkcije ostati dostupne svim svojim kupcima, rekao je da zaštita mora biti “temeljna” i da će tako i ostati. „Svi, uključujući one koji koriste našu besplatnu uslugu, žele da imaju bezbedne sastanke“, rekao je. „Ponekad postoje stroži zahtevi za vlade, poput sastanaka koji uključuju poverljive dokumente”. Primetio je da bi neke od takvih funkcija mogle biti dostupne kupcima koji plaćaju, ali sastanci bi trebalo da „uvek budu bezbedni i bezbedni“.\nPročitajte i: Skoro 25% kompanija je otpustilo nekoga zbog incidenata sa Zoom-om\n← Nova bezbednosna upozorenja za korisnike Gmaila\nProglašeni dobitnici osmog SoMo Borca →


Kompleks Beograd na vodi je zaživeo i do kraja ove godine biće useljeno ukupno više od 1.600 stanova, izjavio je predsednik kompanije Eagle Hills Mohamed Alabbar.\nGlavni deo ove saradnje jeste čuveni Beograd na vodi, kaže Alabbar i dodaje da izgradnja tog kompleksa transformiše obalu reke Save, dopunjujući infrastrukturu i atrakcije grada.\nAlabbar ističe da poslujući na međunarodnim tržištima poput Srbije, jasno mogu videti pozitivnost, nadu i entuzijazam koji okružuju poduhvate kao što je Beograd na vodi.\nIzrazio je nadu da će uspeh tog projekta stvoriti nove tržišne trendove i inovativna rešenja, koji će podstaći ostale strane investitore, ali i ohrabriti srpske preduzetnike da u budućnosti saraduju sa kompanijama iz UAE.\n„Vizija kompanije Eagle Hils je oduvek bila da poboljšamo svakodnevni život ljudi širom sveta tako što ćemo im pružiti vredan, sveobuhvatan izbor životnih stilova. Ista ta vizija nam je donela čast da sa Vladom Srbije i predsednikom Srbije sarađujemo na ovom prestižnom poduhvatu. Imajući to u vidu, radujemo se što vidimo da je ovaj kompleks zaživeo i što će se ključne matrice uspeha usaditi u buduće projekte iz našeg globalnog portfolija“, zaključio je Alabbar.\nIzvor: Preuzeto s seebiz


Poglavar Srpske crkve Irinej uputio je pismo carigradskom patrijarhu Vartolomeju. Često kritikovana u domaćoj javnosti, Srpska crkva je, međutim, na međunarodnoj sceni uvažavana, u poslednjoj deceniji povlačila je vrlo odgovorne poteze i dobro diplomatski "igrala" na relaciji velikih i u latentnom sukobu Moskve i Carigrada.\nSrpska crkva na međunarodnoj sceni vodi veoma pametnu i uravnoteženu politiku: Patrijarh Irinej\nSPC se nije otvoreno i neargumentovano stavila ni na jednu stranu. Suština patrijarhove poruke carigradskom patrijarhu je ukazivanje na opasnost od uvođenja principa davanja autokefalnosti novonastalim državama, odnosno nacijama. Ovakav princip, kako je na više od deset stranica obrazložio poglavar SPC, direktno može narušiti jedinstvo Pravoslavne crkve. U pismu koje je patrijarh poslao pre početka sabora u Carigradu, navodi se i bojazan primene istog principa na raskolničku makedonsku crkvu. Patrijarh srpski se usprotivio stvaranju uslova da praktično svaka novonastala država može tražiti svoju crkvu, a davanje autokefalnosti na ovaj način je kršenje kanonskih i istorijskih prava Crkve.\nVladika bački Irinej: Autokefalnosti crkve u Makedoniji i Ukrajini se protivi čitav pravoslavni svet\nČinjenica je da se Sabor u Carigradu prati u Makedoniji, ali je povampirio i duhove u Crnoj Gori, iako i nije čak ni na dnevnom redu. O tome kako se odluke u Carigradu mogu odraziti na prostore SPC, jerej stavrofor dr Velibor Džomić, koji je stručnjak za crkveno pravo, u izjavi za "Blic" kaže:\nVaseljenskog patrijarha Vartolomeja čeka teška odluka\nDo zaključenja ovog izdanja "Blica" carigradska Patrijaršija nije se oglasila, niti je procurila nezvanično odluka o nepriznatoj ukrajinskoj crkvi. Jedna od grešaka, koja se i dobronamerno pripisuje Moskovskoj patrijaršiji, jeste činjenica da pre dve godine nije učestvovala na svepravoslavnom Saboru na Kritu. Umesto učešća i stavljanja upravo pitanja Ukrajine, Rusi su se jednostavno bavili nagovaranjem drugih Crkava da ne učestvuju, jer je predsedavajući Saborom carigradski patrijarh. Koliko će Moskvu koštati stav da je najmoćnija Patrijaršija, ostaje da se vidi.\nTakođe, i kako će odluke carigradskog patrijarha, koji, mora se priznati, ipak imati primat, uticati na Pravoslavnu crkvu generalno.


"Težiti miru, ali pamtiti stradanja gdje god se desila": Dodik iz Jasenovca poslao jaku poruku | BL Portal\n“Težiti miru, ali pamtiti stradanja gdje god se desila”: Dodik iz Jasenovca poslao jaku poruku\n13. Septembra 2021. 13:35\nSrpski član Predsjedništva Milorad Dodik izjavio je danas u Jasenovcu da uvijek treba težiti miru, ali da se moraju pamtiti i stradanja gdje god se desila, pogotovo tamo gdje je počinjen zločin nad nedužnim ljudima, ženama i djecom.\n“Mi, Srbi, kada ovdje dolazimo svjesni smo koliki je opseg ovog stradanja, koliko je ljudi ovdje pobijeno, koliko je mučenički stradalo Srba, Jevreja, Roma ali i drugih, kako se to nekada zvalo, antifašista, među kojima su i pripadnici hrvatskog naroda”, rekao je Dodik novinarima u Jasenovcu.\nOn je ukazao na važnost da se danas, poslije iskustva iz Jugoslavije koja se raspala u krvavom obračunu, sagrade dobri odnosi. Prema njegovim riječima, treba graditi dobre odnose između Hrvtaske i srpskih država – Republike Srpske i Srbije.\nPatrijarh u Jasenovcu: Na ovom mjestu je iznevjeren Bog i osramoćen ljudski rod\n“Mislimo da su Hrvatska i Srbija, kao nezavisne države, i Republika Srpska, koju živimo kao našu državu, osnova da se riješe gotovo svi problemi među nama”, napomenuo je Dodik.\n“Ovdje smo iz tog razloga, da se sjetimo činjenice da je u ovo doba 1941. godine ovdje formirano jedno od najzloglasnijih mjesta ubijanja Srba, koje je mogao da smisli ljudski um”, rekao je Dodik.\nU nesreći poginuo njegov saputnik: Raspisana potjernica za Titovim unukom FOTO\n“Bezočno laže i truje neistinama”: Ministarstvo reagovalo na navode gradonačelnika Banjaluke


Vreme: Očekujte snežni vikend : Nadlanu.com\nVreme: Očekujte snežni vikend\nObjavljeno 4. dec 2013. / 08:42:13\nU Srbiji će, prema izgledima vremena za sedam dana, do 11. decembra, u četvrtak biti magla ili niska oblačnost koja će se po kotlinama i ponegde u nižim predelima zadržati tokom pre podneva. U ostalim krajevima biće pretežno sunčano.\nU petak pre podne očekuje se naoblačenje sa kišom koje će zahvatiti severne, posle podne proširiti i na ostale predele, a na planinama će padati sneg. Uveče i tokom noći, uz osetan pad temperature, kiša će preći u sneg i u nižim predelima.\nZa vikend hladno i vetrovito, mestimično sa slabim snegom, uz formiranje manjeg snežnog pokrivača. Zatim će do kraja perioda biti pretežno oblačno, mestimično sa snegom, uglavnom u planinskim predelima i na istoku zemlje.


Odžan “Sjenički maraton” (VIDEO) - Zvanična prezentacija opštine Sjenica\nOdžan “Sjenički maraton” (VIDEO)\nSJENICA.RS Datum: 14/05/2014 Sport\nSportska manifestacija “Sjenički maraton” održana je proteklog vikenda u Sjenici. Najbolje rezultate ostvarili su sjenički biatlonci.\nNa trci u formi polumaratona, stažu je u najkraćem vremenskom priodu istrčao Redžeb Hodžić dok je u ženskoj konkurenciji pobedila Gorčić Sabiha. Na četvrtmaratonu, u muškoj konkurenciji najbrži je bio Emir Hrkalović, a Inesa Zekić u ženskoj konkurenciji. Dio ove sportske manifestacije bila je i “Trka zadovoljstva” gdje je u konkurenciji muškaraca Ensar Šoljanin najbrže pretrčao stazu. U ženskoj konkurenciji, na ovoj trci, prva kroz cilj prošla je Anastasija Vojinović.\nDirektor ovog maratona Ismet Biberović istako je da je ovogodišnji maraton dobro organizovan, da nije bilo povrijeđenih takmičara niti bilo kakvih drugih problema tokom, i u organizaciji ovog takmičenja. On vjeruje da će ova manifestacija narednih godina okupiti još veči broj učesnika.\nPredsjednik fondacije “Za lepšu budušnos” Jovo Lojanica, koja je organizovala maraton dodijelio je pehare najuspješnijim sportistima i pozvao Sjeničane da sledeće godine omasove ovu manifestaciju.\n“Svojim ličnim primerom, istrčavši pulumaraton, pokazao sam da svi mogu istrčati dvadeset jedan kilometar. Želeo bih da sledeće godine odavde startuje preko hiljadu takmičara, da sport i ljubav prema pravim vrijednostima budu inspiracija učesnicima”, dodao je Lojanica\nPodsećamo da se “Sjenički maraton” u saradnji sa Ustanovom za sport i opštinom Sjenica organizuje po drugi put u ovom gradu sa ciljem da promoviše sport, druženje i rekreaciju.\nRedakcija / WWW.SJENICA.RS


Podsticaj poslovnim mogućnostima na severu Iraka\nAmerički i irački funkcioneri pokrenuli su seriju razgovora u cilju podsticanja privatnih ulaganja u iračku privredu. Vladini predstavnici i istaknuti privrednici iz dve zemlje okupili su se u Irbilu radi diskusija o mogućnostima ulaganja za američke kompanije. Dopisnik Glasa Amerike Beri Njuhaus poslao je sledeći izveštaj.\nPrva runda razgovora usmerena je ka identifikaciji prednosti kurdskog regiona u severnom Iraku. Američki i irački funkcioneri želeli bi da kompanije dodju u to područje sa planovima za proširenje poslovanja na ostatak zemlje. Mohamed Rauf Mohamed je ministar trgovine u regionalnoj kurdistanskoj vladi.\nOn kaže da je to područje pogodno za obnavljanje iračke privrede jer je bezbedno i stabilno. Funkcioneri se nadaju da će politička stabilnost severnog Iraka, bez sektaškog nasilja, omogućiti kompanijama da steknu iskustvo i upoznaju iračku privredu, i da će se one kasnije proširiti na jug, gde borbe trenutno onemogućavaju gotovo svaki ekonomski rast. Frenk Lavin je podsekretar za medjunarodnu trgovinu u američkom Sekretrijatu za trgovinu.\n"Svim društvima potrebni su otvaranje radnih mesta, proširivanje poslovanja i nove mogućnosti. Smatramo da bismo saradnjom i razmenom ideja mogli da pomognemo Iraku da krene putem ekonomskog rasta i napretka.“\nFunkcioneri kažu da širenje Irbila poslednjih godina predstavlja indikator iračkog potencijala. Privatni investitori uložili su prošle godine u to područje oko dve milijarde dolara i znakova razvoja ima svuda. Gradjevinske dizalice pokrivaju horizont, duž puteva stoje oglasne table sa reklamama za korejske mobilne telefone, a kraj grada se gradi aerodrom sa jednom od najdužih pista na Bliskom istoku. Medjutim, nasilje u ostatku zemlje snažno je izolovalo taj region i ograničilo ekonomski rast. Cene goriva neprestano rastu, a struje ima manje od dva sata dnevno. Funkcioner američkog Sekretarijata za trgovinu, Endrju Vajligala kaže da bi irački privatni biznisi mogli da pomognu.\n”Vlada mora da nastavi sa rešavanjem osnovnih problema infrastrukture, ali mislim da je nastojanje na rešenjima koja bi došla od privatnog sektora u ovom okruženju sjajna ideja.“\nVajligala kaže da je dobar primer za to američka kompanija koja gradi elektranu vrednu 140 miliona dolara. Marta iduće godine to postrojenje trebalo bi da počne da prodaje struju regionalnoj vladi Kurdistana. Neki lokalni privrednici kažu da je američko investiranje u područje Irbila ograničeno zato što Stejt department snažno upozorava Amerikance da ne putuju u Irak. Japan, Britanija, Nemačka i Švedska nedavno su ublažile slična upozorenja za područje severnog Iraka, ali Endrju Vajligala kaže da nije čuo za slične planove u vezi sa američkim savetima za putnike.


„Sedmorica sa Drine“: Italijanski i srpski junaci, rame uz rame, na Ceru | Magazin Restart\n„Sedmorica sa Drine“: Italijanski i srpski junaci, rame uz rame, na Ceru\nU Jugoslovenskoj kinoteci premijerno je prikazan dugometražni dokumentarac „Sedmorica sa Drine“, reditelja Nikole Lorencina koji govori o sedmorici Italijana koji su se kao dobrovoljci u Prvom svetskom ratu priključili srpskoj vojsci, saopštilo je Ministarstvo odbrane.\nFilm je rađen u produkciji „Zastava filma“ i Uprave za odnose sa javnošću tog ministarstva, a prati priču o sedmorici Italijana, dobrovoljaca u Prvom svetskom ratu, koji su se uputili u Srbiju gde su se javili komandi Srpske vojske u Užicu sa molbom da budu raspoređeni u ratnu jedinicu.\nHrabro su se borili, ali poslednjeg dana čuvene Cerske bitke petorica je poginuli, dok su dvojica teško ranjeni.\nItalijanska Ambasada u Beogradu i Ministarstvo odbrane 2002. godine ugradili su spomen-ploču sa njihovim imenima na veliki spomenik junacima Cerske bitke, na Tekerišu, piše u saopštenju.\nKako se dodaje, pred početak projekcije prisutnima se obratio v. d. pomoćnika ministra odbrane za ljudske resurse Miloš Janković koji je podsetio na hrabra dela pomenutih Italijana kojima je posvećen film.\n„S dubokim poštovanjem sećamo se svih junaka slobodarskih ratova koji su život dali za ideale i vrednosti na kojima danas gradimo zajedništvo naroda, mir u svetu i bolje sutra za generacije koje dolaze“, rekao je Janković.\nKako je dodao, Srbija je u potpunosti posvećena boljitku u svim oblastima rada i stvaralaštva.\n„Ponosni smo što taj trud cene naši prijatelji u Evropi i širom sveta. Sa svima njima želimo dobre odnose, saradnju i iznad svega mir i stabilnost, jer su i Srbija, Evropa i svet mnogo propatili, najviše naravno u dva svetska rata, ali i ostalim sukobima koje zajedno želimo da ostavimo iza nas“, poručio je Janković.\nReditelj filma Nikola Lorencin je rekao da je film bio pravi istrazivački projekat.\n„Mi smo, polazeći na snimanje ovog filma, imali neku predstavu šta ćemo i kako ćemo da radimo, ali nismo znali do kojih ćemo podataka i dokumenata da dođemo. Zato je ovo bio pravi istraživački poduhvat“, rekao je on.\nU saopštenju se dodaje da je film urađen u produkciji Vojnofilmskog centra „Zastava film“, a snimanje su pomogli ministarstva odbrane i kulture, kao i Generalštab Oružanih snaga Italije.\nOznake:Bitka na CerufilmItalijaniSedmorica sa DrineSrbijaVeliki rat


LG planira da se povuče iz industrije mobilnih uređaja i preusmerava se na robotiku - SMT\nLG planira da se povuče iz industrije mobilnih uređaja i preusmerava se na robotiku\nHome » Posts » LG planira da se povuče iz industrije mobilnih uređaja i preusmerava se na robotiku\n7 September 2016 | Automatika/Robotika, Biznis, Elektronika, Popularan\nPošto već dugi niz meseci prodaja LG mobilnih uređaja nezaustavljivo i munjevito opada, kompanija je odlučila da se povuče sa tog segmenta tržišta i posveti se razvoju robotike.\nNaime, uprava kompanije LG Electronics najavila je planove u okviru kojih je akcenat na projektima iz oblasti razvoja robotike i veštačke inteligencije, kako bi na taj način pokušala da povrati novac koji je izgubila proizvodnjom pametnih telefona.\nIz LG-a poručuju da će agresivno investirati u robote, nastojeći da iskoriste napredak veštačke inteligencije koji bi mogao dovesti do sofisticiranih mašina čija primena bi olakšala svakodnevicu ljudia koji bi ih koristili.\n“Pripremamo se za budućnost agresivnim investicijama u pametne kuće, robote, i ključne komponente kao i jačanje poslovnih mogućnosti kućnih aparata” rekao je Jo Seung-jin, šef ovog odeljenja u LG-u.\nBilo kako bilo, zvaničnici iz kompanije LG ipak ne žele da otkrivaju previše detalja o obimu investicija, kao ni period u kome bi mogli da obelodane prve projekte i promovišu robote, uz napomenu da LG trenutno istražuje različite opcije i kombinacije tehnologija među kojima su i veštačka inteligencija i tehnologije koje se tiču autonomnih vozila.


Kratko i jasno – Umesto Vas, pregovaramo sa bankama na njihovom jeziku i odmah znate na čemu ste. Znate i pre toga, jer bankarsko iskustvo u čitanju bilansa ne ostavlja nedoumicu da li imate mogućnosti za pozitivan odgovor ili ne.\nMi Vam nudimo ubrzani i lakši put u pristupu bankarskim izvorima, jer znanjem iz te oblasti komuniciramo bankarskim terminima i znamo šta treba reći. Ne trošimo Vaše vreme uzalud. Ako procenimo da ne možemo da vam pomognemo, nećemo se u to ni upuštati.\nNudimo Vam da zaobidjete mrcvarenje od strane zaposlenih, mučne i dosadne procedure, a povrh svega beskonačne periode do odluke o vašem zahtevu. Ako pri tome nemate ni vremena ni živaca za iscrpljujuće i na kraju neuspešne pregovore sa bankama i njihovim zaposlenima eto nas - spremni da Vam pomognemo. Jer mi imamo pristup u nekolicini domaćih banaka s kojima pregovaramo na višem nivou od uobičajenog.\nDugogodišnje iskustvo u bankarskom sektoru Vama garantuje veliki izbor u odabiru banaka, preskakanje lestvica do onih koji odlučuju, te vrhunsko poznavanje situacije u okruženju u kojem ste aktivni.\nTokom godina EVROPA INVESTMENT produbljuje svoje aktivnosti fokusirane na vaše ciljeve. Odnosno, na partnesko-ugovornom nivou, koji je povezan zajednočkim interesom, implementiramo našu poslovnu strategiju na obostrano zadovoljstvo.\nOno što Vam se nudi u saradnji sa nama jeste visoka stručnost, maksimalno poznavanje materije i apsolutna posvećenost klijentu i zajedničkom uspehu.\nPosredovanje u bankarskom kreditiranju ili refinansiranju kao i posredovanje u obezbeđivanju drugih, nebankarskih izvora sredstava.\nPomažemo pri obezbeđivanju svih tipova kredita: Kratkoročnih, dugoročnih, projektno finansiranje, eskont menica itd. Istovremeno, ako ocenimo da je potrebno, obezbeđujemo ubrzano prolaz kod Lizing kuća ili državnih fondova.\nNajveći broj klijenata dolazi iz sektora malih i srednjih preduzeća. To precizno znači sledeće:\nPreduzeće svojim klijentima omogućuje finansiranje projekata i poslovanja kompanija kao i refinansiranje postojećih kredita jeftinijim i dugoročnijim sredstvima,\nSarađuje sa 12 banaka u Srbiji\nIza nas stoji 13-godišnje bankarsko iskustvo od referenta do direktora sektora privrede i direktora Filijale\nNajveći broj klijenata su mala i srednja preduzeća\nKoje su prednosti EVROPA INVESTMENT doo?\nNajpovoljniji izvori finansiranja i za dugoročne i kratkoročne kredite\nPotpuna profesionalna orjentacija i pristup što znači elemantarna finansijska analiza kojom se trenutno ocenjuje finansijski položaj preduzeća, odnosno, da li ima prostora za dalje korake. Dakle, nema traćenja vremena ako klijentu ne ispunjava bankarske uslove\nMožda i najvažnije: Tačno i precizno vođenje pregovora sa bankama odnosno u razgovoru sa bankama koriste se termini koje bankari najbolje razumeju. Ukratko, kaže se šta treba i kada treba\nUbrzano odobravanje, jer se preskaču standardne referentske procedure, direktno pregovaranje sa direktorima sektora privrede ili direktorima regiona\nVeći deo honorara, plaćate nakon realizacije tj. kada vam odobrena sredstva legnu na račun\nKo su glavni\nBanke, Investicioni Fondovi, Gradske i Pokrajnske Agencije za Razvoj, Lizing kuće, Faktoring preduzeća\nKoje vrste finansiranja omogućavamo?\nKratkoročno kreditiranje obrtnih sredstava\nI to kroz sledeće oblike:\nklasični anuitetni do 24 meseca za različite namene\nrevolving do 36 meseci\nrefinansiranje postojećih nepovoljnih kredita\nDugoročno investiciono kreditiranje\nPodrazumeva sledeće aktivnosti\nstandardni anuiteni krediti čak do 10 godina\nOdličan izbor za ona preduzeća koja žele brzu isplatu uz minimalan diskont. Ako posedujete ovaj vid papirne aktive, na ubrzan način vam pomažemo da dožete do likvidnih dredstava ne čekajući dospeće menica.\nFinansiranje i otkup potraživanja\nImate potraživanje ali nemate instrument obezbedjenja? Ništa zato. Ako posedujete validan ugovor postoji mogućnost da eskontujete vrednost ugovora i mi vam možemo pomoći u tome.\nUkoliko ste zainteresovani za poslaovnu saradnju molimo Vas da nas kontaktirate kontakt


Rusija kontroliše granicu sa Belorusijom – NovostiDana.rs\nRusija kontroliše granicu sa Belorusijom\nRuska Federalna bezbednosna služba (FSB) uspostavila je kontrolu na granici s Belorusijom zbog odluke te zemlje da uvede bezvizni režim za gradjane 80 zemalja, uključujući SAD i zemlje EU, za kratkoročne posete.\nFSB je uspostavila punopravni režim zaštite granice dve nekadašnje sovjetske države, pokazuju dokumenta vlade objavljena danas.\nRusija i Belorusija su do sada održavale bliske političke, ekonomske i bezbednosne veze, bez kontrole na granicama.\nOdluka FSB dolazi pošto je predsednik Belorusije Aleksandar Lukašenko u januaru potpisao dekret kojim se ukidaju vize gradjanima više desetina zemlja s ciljem da se poveća broj biznismena i turista koji dolaze u Belorusiju.\nTaj potez uznemirio je pojedine zvaničnike Rusije, koji su odluku Belorusije ocenili kao bezbednosnu pretnju.


Tramp odbio mirnu predaju vlasti u slučaju poraza na izborima - Američki izbori\nPredsednik Donald Tramp u sredu je rekao da se neće obavezati na sprovođenje mirne promene vlasti nakon potencijalnog poraza na izborima 3. novembra. Na taj način je dodatno „rasplamsao“ teorije da se možda neće odreći svoje funkcije ako ne osvoji drugi mandat. Tramp je ranije odbio da kaže da li bi prihvatio izborne rezultate, aludirajući na sličnu situaciju iz 2016. godine i kroz šalu izjavio da će ostati na funkciji i duže od ustavnom dozvoljenih dva mandata. Njegovo odbijanje da garantuje tranziciju bez nasilja otišlo je dalje i verovatno će uznemiriti svoje protivnike, koji su već dovoljno izrevoltirani predsednikovim razmeštanjem saveznih organa za održavanje reda kako bi ugušili proteste u američkim gradovima.\nNjegova nespremnost da se posveti mirnoj tranziciji bila je utemeljena u, kako je rekao, zabrinutosti zbog glasačkih listića, proširujući njegovu tvrdnju da je glasanje poštom (mail-in voting) prepuno prevara. Ovaj alternativni metod je dospeo u žižu američke javnosti usled izbijanja pandemije virusa korona, kao optimalno zamensko rešenje za standardan način glasanja, i od starta je naišao na kritike i osporavanja od strane administracije Donalda Trampa.\nTramp je ranije rekao da će njegov suparnik Džozef Bajden odneti pobedu u novembru samo ako izbori budu bili namešteni, i sugerisao je da će rezultati izbora biti osporavani sve do Vrhovnog suda Sjedinjenih Američkih Država. Istraživanja javnog mnjenja pokazuju da trenutno Tramp zaostaje za Bajdenom na nacionalnom nivou dok je u izbornom koledžu situacija nešto neizvesnija. Spiker Predstavničkog doma SAD, Nensi Pelosi predložila je tokom leta da će Donald Tramp možda morati biti isteran iz Ovalnog kabineta ukoliko bude odbio da prihvati rezultate izbora.\nDo predsedničkih izbora je ostalo nešto više od pet nedelja i situacija se sve više zahuktava. Kao ni 2016. godine, istraživanja javnog mnjenja nisu dovoljno pouzdana i stoga ne postoji jasan favorit. Društvo je dodatno polarizovano usled raznih pitanja počevši od rasnih, ekonomskih, ekoloških i naravno onih koja se tiču javnog zdravlja. U takvoj situaciji, preispitivanje osnovnih postulata američke demokratije i ustavnog poretka predstavlja još jednu kap u naizgled prepunoj čaši. Ostaje nam samo da vidimo da li će i kada se ova „čaša“ preliti?\nBajden optužuje Trampa za međunarodne neuspehe\nBajdenova pobeda u Misisipiju


Radio Tivat | Stigli testovi iz Njemačke :Još 441 zaraženi\n19 сеп Stigli testovi iz Njemačke :Još 441 zaraženi\nPosted at 19:06h in Zdravlje\tby\tDragan Popadic\nOd 1.012 uzoraka koji su stigli iz Njemačke, na korona virus je pozitivno 441, što je 40 odsto od ukupnog broja testiranih i što je zabrinjavajuće, kazao je u Dnevniku televizije Crne Gore (TVCG) direktor Instituta za javno zdravlje Boban Mugoša.\nOn je istakao da su ti rezultati očekivani i da je najveći procenat novozaraženih iz Berana i Nikšića. Očekuje se još 90 uzoraka koji su poslati na obradu u inostranstvo. Mugoša je dodao i da će morati da preduzmu krajnju mjeru – zatvaranje pojedinih opština, ukoliko se bolnice budu rapidno punile.\nZnamo da su to brisevi koji su uzeti 12, 13. i 14. septembra, kada je bio bum ovog talasa i očekivano je da će biti dosta pozitivnih. Najveći procenat vuku osobe iz Berana (63%) i Nikšića (68%). Podgorica je na nivou 27 odsto pozitivnih, svi ostali gradovi su niže od tog procenta“, kazao je Mugoša.\n„Mi smo imali veliku izloženost infekciji, od 16. avgusta do 6. septembra na ulicama je bilo preko 100.00 ljudi, što znači da je skoro četvrtina ljudi bila na ulicama, bez zaštite, uz galamu, pjevanje… Sve ono što čini veliki rizik, sjetimo se samo stadiona u Bergamu.. Ta atmosfera je dovela do tog da je enormno veliki broj ljudi bio nezaštićen i izložen infekciji i zato sada plaćamo ceh za to“, kazao je Mugoša.\n„Ne očekujem da ćemo imati više, ako se bude vodilo računa… Zato smo i tražili da inspekcijski organi pojačaju kontrolu, naši apeli i molbe očigledno nijesu imali efekta kod jedne grupe ljudi“, istakao je Mugoša.\nJoš jednom je ponovio da moramo poštovati mjere da bi očekivali smirivanje epidemije.\nZatvaranje krajnja mjera\n„Ako se bolnice budu rapidno punile, mi ćemo morati da preduzmemo krajnju mjeru, koju niko ne želi, a to je lockdown za pojedine opštine. Imamo još dovoljno vremena da sprovodimo mjere i da isnpekcijski organi i kontrolni mehanizmi utiču na ljude i sve one koji neće da poštuju mjere“, naveo je Mugoša.